title: 2008/635/ΕΚ: Απόφαση της Επιτροπής, της 22ας Ιουλίου 2008 , για τις εισαγωγές στην Κοινότητα σπέρματος, ωαρίων και εμβρύων αιγοπροβάτων όσον αφορά τους καταλόγους τρίτων χωρών, κέντρων συλλογής σπέρματος και ομάδων συλλογής εμβρύων, και για τον καθορισμό των απαιτήσεων πιστοποίησης [κοινοποιηθείσα υπό τον αριθμό Ε(2008) 3625] (Κείμενο που παρουσιάζει ενδιαφέρον για τον ΕΟΧ)

text:
               2.8.2008

               EL

               Επίσημη Εφημερίδα της Ευρωπαϊκής Ένωσης

               L 206/17

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 22ας Ιουλίου 2008
   για τις εισαγωγές στην Κοινότητα σπέρματος, ωαρίων και εμβρύων αιγοπροβάτων όσον αφορά τους καταλόγους τρίτων χωρών, κέντρων συλλογής σπέρματος και ομάδων συλλογής εμβρύων, και για τον καθορισμό των απαιτήσεων πιστοποίησης
   [κοινοποιηθείσα υπό τον αριθμό Ε(2008) 3625]
   (Κείμενο που παρουσιάζει ενδιαφέρον για τον ΕΟΧ)
   (2008/635/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (1), και ιδίως το άρθρο 17 παράγραφος 2 στοιχείο β), το άρθρο 17 παράγραφος 3, το άρθρο 18 παράγραφος 1 πρώτη περίπτωση και την εισαγωγική πρόταση και το στοιχείο β) του άρθρου 19,
   Εκτιμώντας τα ακόλουθα:

               (1)

               Η οδηγία 92/65/ΕΟΚ καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται στους όρους υγειονομικού ελέγχου οι οποίοι θεσπίζονται στις ειδικές κοινοτικές πράξεις που αναφέρονται στην ίδια. Η οδηγία προβλέπει επίσης την κατάρτιση ενός καταλόγου τρίτων χωρών ή τμημάτων τρίτων χωρών τα οποία είναι σε θέση να παράσχουν εγγυήσεις ισοδύναμες προς τις εγγυήσεις που προβλέπονται στο κεφάλαιο ΙΙ της οδηγίας και από τα οποία τα κράτη μέλη επιτρέπουν την εισαγωγή σπέρματος, ωαρίων και εμβρύων αιγοπροβάτων.

               (2)

               Η οδηγία 92/65/ΕΟΚ προβλέπει επίσης την κατάρτιση ενός καταλόγου κέντρων συλλογής σπέρματος και εμβρύων σε τρίτες χώρες, για τα οποία οι τρίτες χώρες είναι σε θέση να παράσχουν τις εγγυήσεις που αναφέρονται στο άρθρο 11 της οδηγίας.

               (3)

               Όσον αφορά, ωστόσο, τα κέντρα συλλογής ωαρίων και εμβρύων αιγοπροβάτων, για λόγους συνοχής της κοινοτικής νομοθεσίας, λαμβανομένης επίσης υπόψη της διεθνούς νομολογίας, κρίνεται καταλληλότερη η χρήση, στη συγκεκριμένη περίπτωση, του όρου «ομάδες συλλογής εμβρύων» αντί του όρου «κέντρα συλλογής».

               (4)

               Η οδηγία 92/65/ΕΟΚ προβλέπει ότι το σπέρμα, τα ωάρια και τα έμβρυα αιγοπροβάτων, τα οποία προορίζονται για εισαγωγή στην Κοινότητα, πρέπει να συνοδεύονται από υγειονομικά πιστοποιητικά, υποδείγματα των οποίων καταρτίζονται σύμφωνα με τη συγκεκριμένη οδηγία.

               (5)

               Η οδηγία 92/65/ΕΟΚ προβλέπει επίσης τον καθορισμό ειδικών όρων υγειονομικού ελέγχου ή εγγυήσεων ισοδύναμων με εκείνες που προβλέπονται στη συγκεκριμένη οδηγία, όσον αφορά τις κοινοτικές εισαγωγές σπέρματος, ωαρίων και εμβρύων αιγοπροβάτων.

               (6)

               Η απόφαση 94/63/ΕΚ της Επιτροπής, της 31ης Ιανουαρίου 1994, για τον καθορισμό καταλόγου τρίτων χωρών προέλευσης από τις οποίες τα κράτη μέλη επιτρέπουν τις εισαγωγές σπέρματος, ωαρίων και εμβρύων αιγοπροβάτων και ιπποειδών καθώς επίσης και ωαρίων και εμβρύων χοιροειδών (2), προβλέπει ότι τα κράτη μέλη επιτρέπουν τις εισαγωγές σπέρματος, ωαρίων και εμβρύων αιγοπροβάτων από τρίτες χώρες οι οποίες περιλαμβάνονται στον κατάλογο του παραρτήματος της απόφασης 79/542/ΕΟΚ του Συμβουλίου (3) και από τις οποίες επιτρέπονται οι εισαγωγές ζώντων αιγοπροβάτων.

               (7)

               Η απόφαση 94/63/ΕΚ έχει καταργηθεί με την απόφαση 2008/636/ΕΚ της Επιτροπής (4).

               (8)

               Αντιστοίχως, στην παρούσα απόφαση πρέπει να καθοριστεί κατάλογος τρίτων χωρών από τις οποίες τα κράτη μέλη πρέπει να επιτρέπουν τις εισαγωγές σπέρματος, ωαρίων και εμβρύων αιγοπροβάτων.

               (9)

               Στην παρούσα απόφαση πρέπει ομοίως να καθοριστούν κατάλογοι των κέντρων συλλογής σπέρματος και των ομάδων συλλογής εμβρύων από τις οποίες τα κράτη μέλη επιτρέπουν τις εισαγωγές σπέρματος, ωαρίων και εμβρύων αιγοπροβάτων καταγωγής τρίτων χωρών.

               (10)

               Το άρθρο 17 παράγραφος 3 της οδηγίας 92/65/ΕΟΚ προβλέπει τη διαδικασία τροποποίησης των καταλόγων των κέντρων συλλογής σπέρματος και των ομάδων συλλογής εμβρύων από τις οποίες τα κράτη μέλη επιτρέπουν τις εισαγωγές σπέρματος, ωαρίων και εμβρύων αιγοπροβάτων. Οι τροποποιημένοι κατάλογοι δημοσιεύονται στον δικτυακό τόπο της Επιτροπής (5).

               (11)

               Για λόγους συνοχής της κοινοτικής νομοθεσίας, στα υποδείγματα των υγειονομικών πιστοποιητικών που καθορίζονται στην παρούσα απόφαση για τις εισαγωγές σπέρματος αιγοπροβάτων πρέπει να λαμβάνονται υπόψη οι απαιτήσεις που διέπουν το ενδοκοινοτικό εμπόριο αιγοπροβάτων αναπαραγωγής, καθώς και τα ειδικά καθεστώτα δοκιμών για τα συγκεκριμένα ζώα, όπως προβλέπονται στην οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων (6).

               (12)

               Στην απόφαση 79/542/ΕΟΚ καθορίζονται οι όροι υγειονομικού ελέγχου για την εισαγωγή αιγοπροβάτων αναπαραγωγής στην Κοινότητα. Οι απαιτήσεις αυτές πρέπει να λαμβάνονται ομοίως υπόψη στα υποδείγματα υγειονομικού πιστοποιητικού για τις εισαγωγές σπέρματος αιγοπροβάτων, τα οποία καθορίζονται στην παρούσα απόφαση.

               (13)

               Ορισμένες λοιμώδεις νόσοι των αιγοπροβάτων μεταδίδονται διά του σπέρματος. Ως εκ τούτου, απαιτείται η διεξαγωγή συγκεκριμένων υγειονομικών εξετάσεων των ζώων για τον εντοπισμό τέτοιων νόσων, σύμφωνα με συγκεκριμένα προγράμματα εξετάσεων στα οποία λαμβάνεται υπόψη η μετακίνηση των δοτών πριν και κατά τη διάρκεια της περιόδου συλλογής του σπέρματος. Οι συγκεκριμένες εξετάσεις και τα σχετικά προγράμματα πρέπει να συμμορφώνονται προς διεθνή πρότυπα και κατ’ επέκταση να υποδεικνύονται στο υπόδειγμα υγειονομικού πιστοποιητικού που καθορίζεται στην παρούσα απόφαση για τις εισαγωγές σπέρματος αιγοπροβάτων.

               (14)

               Ομοίως, πρέπει να ληφθούν υπόψη οι διατάξεις του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (7), καθώς και οι διατάξεις του κανονισμού (ΕΚ) αριθ. 546/2006 της Επιτροπής, της 31ης Μαρτίου 2006, για την εφαρμογή του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά τα εθνικά προγράμματα καταπολέμησης της τρομώδους νόσου, τις επιπρόσθετες εγγυήσεις και την παρέκκλιση από ορισμένες απαιτήσεις της απόφασης 2003/100/ΕΚ και για την κατάργηση του κανονισμού (ΕΚ) αριθ. 1874/2003 της Επιτροπής (8).

               (15)

               Οι υγειονομικοί όροι για τη συλλογή, επεξεργασία, αποθήκευση και μεταφορά ωαρίων και εμβρύων, καθώς και οι υγειονομικοί όροι που ισχύουν για θηλυκούς δότες καθορίζονται στα κεφάλαια III και IV του παραρτήματος Δ της οδηγίας 92/65/ΕΟΚ. Ωστόσο, είναι αναγκαίο να ζητούνται επιπλέον εγγυήσεις, ιδίως όσον αφορά την επίσημη κτηνιατρική εποπτεία των ομάδων συλλογής εμβρύων που προβλέπονται στην παρούσα απόφαση.

               (16)

               Για λόγους σαφήνειας της κοινοτικής νομοθεσίας κρίνεται σκόπιμος ο καθορισμός, στην παρούσα απόφαση, καταλόγου τρίτων χωρών και εγκεκριμένων κέντρων συλλογής σπέρματος από τα οποία τα κράτη μέλη επιτρέπουν τις εισαγωγές σπέρματος αιγοπροβάτων στην Κοινότητα, καταλόγου τρίτων χωρών και εγκεκριμένων ομάδων συλλογής εμβρύων από τις οποίες τα κράτη μέλη επιτρέπουν την εισαγωγή στην Κοινότητα ωαρίων και εμβρύων των συγκεκριμένων ειδών, καθώς και ο καθορισμός των απαιτήσεων πιστοποίησης σε σχέση με τις συγκεκριμένες εισαγωγές, ούτως ώστε να συγκεντρωθεί το σύνολο των απαιτήσεων αυτών σε μία πράξη.

               (17)

               Κατά την εφαρμογή της παρούσας απόφασης πρέπει να λαμβάνονται υπόψη οι ειδικές απαιτήσεις πιστοποίησης που προβλέπονται στο σημείο 7 στοιχείο β) του κεφαλαίου IX σημείο B του προσαρτήματος 2 του παραρτήματος 11 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (9), όπως εγκρίθηκε με την απόφαση 2002/309/ΕΚ, Ευρατόμ του Συμβουλίου και της Επιτροπής, της 4ης Απριλίου 2002, σχετικά με τη συμφωνία επιστημονικής και τεχνολογικής συνεργασίας για τη σύναψη επτά συμφωνιών με την Ελβετική Συνομοσπονδία (10). Ως εκ τούτου, όσον αφορά τις αποστολές σπέρματος, ωαρίων ή εμβρύων αιγοπροβάτων από την Ελβετία προς την Κοινότητα, ισχύουν τα πιστοποιητικά που προβλέπονται στην απόφαση 95/388/ΕΚ της Επιτροπής, της 19ης Σεπτεμβρίου 1995, για τον καθορισμό του υποδείγματος υγειονομικού πιστοποιητικού το οποίο απαιτείται κατά τις ενδοκοινοτικές συναλλαγές που αφορούν το σπέρμα, τα ωάρια και τα έμβρυα των αιγοειδών και προβατοειδών (11), όπως καθορίστηκαν σύμφωνα με τη συγκεκριμένη απόφαση.

               (18)

               Κατά την εφαρμογή της παρούσας απόφασης, πρέπει ομοίως να λαμβάνονται υπόψη οι ειδικές απαιτήσεις πιστοποίησης και τα υποδείγματα υγειονομικών βεβαιώσεων τα οποία καθορίζονται σύμφωνα με τη συμφωνία μεταξύ της Ευρωπαϊκής Κοινότητας και του Καναδά περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων (12), όπως εγκρίθηκε με την απόφαση 1999/201/ΕΚ του Συμβουλίου (13).

               (19)

               Κατά την εφαρμογή της παρούσας απόφασης, πρέπει επίσης να λαμβάνονται υπόψη οι ειδικές απαιτήσεις πιστοποίησης και τα υποδείγματα υγειονομικών βεβαιώσεων που καθορίζονται σύμφωνα με τη συμφωνία μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων (14), όπως εγκρίθηκε με την απόφαση 97/132/ΕΚ του Συμβουλίου (15).

               (20)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εισαγωγές σπέρματος
   Τα κράτη μέλη επιτρέπουν τις εισαγωγές σπέρματος αιγοπροβάτων, το οποίο συλλέγεται σε τρίτη χώρα και σε εγκεκριμένο κέντρο συλλογής σπέρματος, κατάλογος των οποίων παρατίθεται στο παράρτημα I, και το οποίο πληροί τις υγειονομικές απαιτήσεις που καθορίζονται στο υπόδειγμα υγειονομικού πιστοποιητικού του παραρτήματος II.
   Άρθρο 2
   Εισαγωγές ωαρίων και εμβρύων
   Τα κράτη μέλη επιτρέπουν τις εισαγωγές ωαρίων και εμβρύων αιγοπροβάτων, τα οποία συλλέγονται σε τρίτη χώρα και από εγκεκριμένη ομάδα συλλογής εμβρύων, κατάλογος των οποίων παρατίθεται στο παράρτημα ΙΙΙ, και τα οποία πληρούν τις υγειονομικές απαιτήσεις που καθορίζονται στο υπόδειγμα υγειονομικού πιστοποιητικού του παραρτήματος IV.
   Άρθρο 3
   Εφαρμογή
   Η παρούσα απόφαση εφαρμόζεται από την 1η Σεπτεμβρίου 2008.
   Άρθρο 4
   Αποδέκτες
   Η παρούσα απόφαση απευθύνεται στα κράτη μέλη.

      Βρυξέλλες, 22 Ιουλίου 2008.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 268 της 14.9.1992, σ. 54. Οδηγία όπως τροποποιήθηκε τελευταία με την απόφαση 2007/265/ΕΚ της Επιτροπής (ΕΕ L 114 της 1.5.2007, σ. 17).

      (2)  ΕΕ L 28 της 2.2.1994, σ. 47. Απόφαση όπως τροποποιήθηκε τελευταία με την απόφαση 2004/211/ΕΚ (ΕΕ L 73 της 11.3.2004, σ. 1).

      (3)  ΕΕ L 146 της 14.6.1979, σ. 15. Απόφαση όπως τροποποιήθηκε τελευταία με την απόφαση 2008/61/ΕΚ της Επιτροπής (ΕΕ L 15 της 18.1.2008, σ. 33).

      (4)  Βλέπε σελίδα 32 της παρούσας Επίσημης Εφημερίδας.

      (5)  http://circa.europa.eu/irc/sanco/vets/info/data/semen/semen.html

      (6)  ΕΕ L 46 της 19.2.1991, σ. 19. Οδηγία όπως τροποποιήθηκε τελευταία με την οδηγία 2006/104/ΕΚ (ΕΕ L 363 της 20.12.2006, σ. 352).

      (7)  ΕΕ L 147 της 31.5.2001, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 571/2008 της Επιτροπής (ΕΕ L 161 της 20.6.2008, σ. 4).

      (8)  ΕΕ L 94 της 1.4.2006, σ. 28.

      (9)  ΕΕ L 114 της 30.4.2002, σ. 132.

      (10)  ΕΕ L 114 της 30.4.2002, σ. 1.

      (11)  ΕΕ L 234 της 3.10.1995, σ. 30. Απόφαση όπως τροποποιήθηκε με την απόφαση 2005/43/ΕΚ (ΕΕ L 20 της 22.1.2005, σ. 34).

      (12)  ΕΕ L 71 της 18.3.1999, σ. 3.

      (13)  ΕΕ L 71 της 18.3.1999, σ. 1.

      (14)  ΕΕ L 57 της 26.2.1997, σ. 5.

      (15)  ΕΕ L 57 της 26.2.1997, σ. 4. Απόφαση όπως τροποποιήθηκε με την απόφαση 1999/837/ΕΚ (ΕΕ L 332 της 23.12.1999, σ. 1).

      ΠΑΡΑΡΤΗΜΑ I
      Κατάλογος τρίτων χωρών και εγκεκριμένων κέντρων συλλογής σπέρματος από τα οποία τα κράτη μέλη πρέπει να επιτρέπουν τις εισαγωγές σπέρματος αιγοπροβάτων

                  Κωδικός ISO

                  Ονομασία της τρίτης χώρας

                  Αριθμός έγκρισης του κέντρου

                  Ονομασία του κέντρου

                  Διεύθυνση του κέντρου

                  Ημερομηνία έγκρισης του κέντρου

                  Παρατηρήσεις

                  Περιγραφή επικράτειας
                  (εφόσον κρίνεται σκόπιμο)

                  Συμπληρωματικές εγγυήσεις

                  AU

                  Αυστραλία

                  Οι συμπληρωματικές εγγυήσεις για τις δοκιμές, οι οποίες καθορίζονται στα σημεία II.4.8 και II.4.9 του πιστοποιητικού στο παράρτημα II, είναι υποχρεωτικές.

                  CA

                  Καναδάς

                  Επικράτεια όπως περιγράφεται στο μέρος 1 του παραρτήματος Ι της απόφασης 79/542/ΕΟΚ (όπως τροποποιήθηκε τελευταία).

                  Η συμπληρωματική εγγύηση για τις δοκιμές, η οποία καθορίζεται στο σημείο II.4.8 του πιστοποιητικού στο παράρτημα II, είναι υποχρεωτική.

                  CH

                  Ελβετία

                  CL

                  Χιλή

                  GL

                  Γροιλανδία

                  HR

                  Κροατία

                  IS

                  Ισλανδία

                  NZ

                  Νέα Ζηλανδία

                  PM

                  Σαιν Πιερ και Μικελόν

                  US

                  Ηνωμένες Πολιτείες

                  Η συμπληρωματική εγγύηση για τις δοκιμές, η οποία καθορίζεται στο σημείο II.4.8 του πιστοποιητικού στο παράρτημα II, είναι υποχρεωτική.

                              α)

                              Τα υγειονομικά πιστοποιητικά εκδίδονται από τη χώρα εξαγωγής, με βάση τα υποδείγματα που παρατίθενται στο παράρτημα II. Περιλαμβάνουν, με την αριθμητική σειρά που αναφέρεται στο υπόδειγμα, τις βεβαιώσεις που απαιτούνται για κάθε τρίτη χώρα και, κατά περίπτωση, τις συμπληρωματικές εγγυήσεις που απαιτούνται για την τρίτη εξαγωγό χώρα, όπως υποδεικνύεται στο παράρτημα I.
                              Εφόσον ζητηθεί από το κράτος μέλος προορισμού της ΕΕ, στο πρωτότυπο έντυπο του υγειονομικού πιστοποιητικού ενσωματώνονται επίσης οι πρόσθετες απαιτήσεις πιστοποίησης.

                              β)

                              Το πρωτότυπο κάθε πιστοποιητικού αποτελείται από ένα μόνο φύλλο, διπλής όψης, ή, εάν απαιτείται περισσότερο κείμενο, καταρτίζεται έτσι ώστε όλες οι αναγκαίες σελίδες να αποτελούν ενιαίο και αδιαίρετο σύνολο.

                              γ)

                              Το πιστοποιητικό καταρτίζεται σε μία τουλάχιστον από τις επίσημες γλώσσες του κράτους μέλους της ΕΕ στον συνοριακό σταθμό του οποίου θα διενεργηθεί ο έλεγχος και του κράτους μέλους προορισμού της ΕΕ. Ωστόσο, τα εν λόγω κράτη μέλη είναι δυνατό να επιτρέψουν τη χρήση άλλης κοινοτικής γλώσσας, εκτός της δικής τους, και, εάν αυτό είναι αναγκαίο, το πιστοποιητικό θα συνοδεύεται από επίσημη μετάφραση.

                              δ)

                              Εάν για λόγους ταυτοποίησης των μερών της παρτίδας (πίνακας στο σημείο Ι.28 του υποδείγματος πιστοποιητικού), στο πιστοποιητικό επισυνάπτονται πρόσθετες σελίδες, τότε οι σελίδες αυτές θεωρείται επίσης ότι αποτελούν μέρος του πρωτότυπου πιστοποιητικού με την τοποθέτηση της υπογραφής και της σφραγίδας, σε καθεμία από τις σελίδες, του επίσημου κτηνιάτρου που εκδίδει το πιστοποιητικό.

                              ε)

                              Όταν το πιστοποιητικό, συμπεριλαμβανομένων των πρόσθετων πινάκων που αναφέρονται στο στοιχείο δ), αποτελείται από περισσότερες από μία σελίδες, κάθε σελίδα αριθμείται —(αριθμός σελίδας) από (συνολικός αριθμός σελίδων)— στο τέλος της και φέρει στο επάνω μέρος της τον κωδικό αριθμό του πιστοποιητικού που ορίστηκε από την αρμόδια αρχή.

                              στ)

                              Το πρωτότυπο πιστοποιητικό πρέπει να συμπληρώνεται και να υπογράφεται από επίσημο κτηνίατρο εντός της τελευταίας εργάσιμης ημέρας που προηγείται της φόρτωσης της παρτίδας για εξαγωγή στην Κοινότητα. Κατά τη συμπλήρωση και υπογραφή του πιστοποιητικού, οι αρμόδιες αρχές της χώρας εξαγωγής διασφαλίζουν ότι τηρούνται αρχές πιστοποίησης ισοδύναμες με αυτές που ορίζονται στην οδηγία 96/93/ΕΚ του Συμβουλίου.
                              Το χρώμα της μελάνης της υπογραφής πρέπει να είναι διαφορετικό από το χρώμα των τυπογραφικών στοιχείων. Το ίδιο ισχύει για τις σφραγίδες, με εξαίρεση τις ανάγλυφες σφραγίδες ή τα υδατόσημα.

                              ζ)

                              Το πρωτότυπο πιστοποιητικό πρέπει να συνοδεύει την αποστολή μέχρι το συνοριακό σταθμό ελέγχου της ΕΕ.

                              η)

                              Το πιστοποιητικό ισχύει για δέκα ημέρες από την ημερομηνία έκδοσής του. Σε περίπτωση μεταφοράς με πλοίο, η διάρκεια ισχύος του πιστοποιητικού παρατείνεται κατά το χρονικό διάστημα διάρκειας του ταξιδιού.

                              θ)

                              Το σπέρμα και τα έμβρυα δεν πρέπει να μεταφέρονται στα ίδια εμπορευματοκιβώτια μαζί με άλλο σπέρμα και έμβρυα τα οποία είτε δεν προορίζονται για την Ευρωπαϊκή Κοινότητα είτε είναι κατώτερου υγειονομικού καθεστώτος.

                              ι)

                              Κατά τη μεταφορά στην Ευρωπαϊκή Κοινότητα, το εμπορευματοκιβώτιο πρέπει να παραμένει κλειστό και σφραγισμένο.

                              ια)

                              Ο αριθμός αναφοράς του πιστοποιητικού που αναγράφεται στα τμήματα I.2 και II.α πρέπει να εκδίδεται από την αρμόδια αρχή.

      ΠΑΡΑΡΤΗΜΑ II
      Υπόδειγμα υγειονομικού πιστοποιητικού για την εισαγωγή σπέρματος αιγοπροβάτων

      ΠΑΡΑΡΤΗΜΑ III
      Κατάλογος τρίτων χωρών και εγκεκριμένων ομάδων συλλογής εμβρύων από τις οποίες τα κράτη μέλη πρέπει να επιτρέπουν την εισαγωγή ωαρίων και εμβρύων αιγοπροβάτων

                  Κωδικός ISO

                  Ονομασία της τρίτης χώρας

                  Αριθμός έγκρισης της ομάδας

                  Ονομασία της ομάδας

                  Διεύθυνση της ομάδας

                  Ημερομηνία έγκρισης της ομάδας

                  Παρατηρήσεις

                  Περιγραφή επικράτειας

                     (εφόσον κρίνεται σκόπιμο)

                  Συμπληρωματικές εγγυήσεις

                  AU

                  Αυστραλία

                  Οι συμπληρωματικές εγγυήσεις για τις δοκιμές, οι οποίες καθορίζονται στα σημεία II.5.1 και II.5.2 του πιστοποιητικού στο παράρτημα IV, είναι υποχρεωτικές.

                  CA

                  Καναδάς

                  Επικράτεια όπως περιγράφεται στο μέρος 1 του παραρτήματος Ι της απόφασης 79/542/ΕΟΚ.

                  Η συμπληρωματική εγγύηση για τις δοκιμές, η οποία καθορίζεται στο σημείο II.5.2 του πιστοποιητικού στο παράρτημα IV, είναι υποχρεωτική.

                  CH

                  Ελβετία

                  CL

                  Χιλή

                  GL

                  Γροιλανδία

                  HR

                  Κροατία

                  IS

                  Ισλανδία

                  NZ

                  Νέα Ζηλανδία

                  PM

                  Σαιν Πιερ και Μικελόν

                  US

                  Ηνωμένες Πολιτείες

                  Η συμπληρωματική εγγύηση για τις δοκιμές, η οποία καθορίζεται στο σημείο II.5.2 του πιστοποιητικού στο παράρτημα IV, είναι υποχρεωτική.

                              α)

                              Τα υγειονομικά πιστοποιητικά εκδίδονται από τη χώρα εξαγωγής, με βάση τα υποδείγματα που παρατίθενται στο παράρτημα IV. Περιλαμβάνουν, με την αριθμητική σειρά που αναφέρεται στο υπόδειγμα, τις βεβαιώσεις που απαιτούνται για κάθε τρίτη χώρα και, κατά περίπτωση, τις συμπληρωματικές εγγυήσεις που απαιτούνται για την τρίτη εξαγωγό χώρα, όπως υποδεικνύεται στο παράρτημα ΙΙΙ.
                              Εφόσον ζητηθεί από το κράτος μέλος προορισμού της ΕΕ, στο πρωτότυπο έντυπο του υγειονομικού πιστοποιητικού ενσωματώνονται επίσης οι πρόσθετες απαιτήσεις πιστοποίησης.

                              β)

                              Το πρωτότυπο κάθε πιστοποιητικού αποτελείται από ένα μόνο φύλλο, διπλής όψης, ή, εάν απαιτείται περισσότερο κείμενο, καταρτίζεται έτσι ώστε όλες οι αναγκαίες σελίδες να αποτελούν ενιαίο και αδιαίρετο σύνολο.

                              γ)

                              Το πιστοποιητικό καταρτίζεται σε μία τουλάχιστον από τις επίσημες γλώσσες του κράτους μέλους της ΕΕ στον συνοριακό σταθμό του οποίου θα διενεργηθεί ο έλεγχος και του κράτους μέλους προορισμού της ΕΕ. Ωστόσο, τα εν λόγω κράτη μέλη είναι δυνατό να επιτρέψουν τη χρήση άλλης κοινοτικής γλώσσας, εκτός της δικής τους, και, εάν αυτό είναι αναγκαίο, το πιστοποιητικό θα συνοδεύεται από επίσημη μετάφραση.

                              δ)

                              Εάν για λόγους ταυτοποίησης των μερών της παρτίδας (πίνακας στο σημείο I.28 του υποδείγματος πιστοποιητικού), στο πιστοποιητικό επισυνάπτονται πρόσθετες σελίδες, τότε οι σελίδες αυτές θεωρείται επίσης ότι αποτελούν μέρος του πρωτότυπου πιστοποιητικού με την τοποθέτηση της υπογραφής και της σφραγίδας, σε καθεμία από τις σελίδες, του επίσημου κτηνιάτρου που εκδίδει το πιστοποιητικό.

                              ε)

                              Όταν το πιστοποιητικό, συμπεριλαμβανομένων των πρόσθετων πινάκων που αναφέρονται στο στοιχείο δ), αποτελείται από περισσότερες από μία σελίδες, κάθε σελίδα αριθμείται –(αριθμός σελίδας) από (συνολικός αριθμός σελίδων)– στο τέλος της και φέρει στο επάνω μέρος της τον κωδικό αριθμό του πιστοποιητικού, που ορίστηκε από την αρμόδια αρχή.

                              στ)

                              Το πρωτότυπο πιστοποιητικό πρέπει να συμπληρώνεται και να υπογράφεται από επίσημο κτηνίατρο εντός της τελευταίας εργάσιμης ημέρας που προηγείται της φόρτωσης της παρτίδας για εξαγωγή στην Κοινότητα. Κατά τη συμπλήρωση και υπογραφή του πιστοποιητικού, οι αρμόδιες αρχές της χώρας εξαγωγής διασφαλίζουν ότι τηρούνται αρχές πιστοποίησης ισοδύναμες με αυτές που ορίζονται στην οδηγία 96/93/ΕΚ του Συμβουλίου.
                              Το χρώμα της μελάνης της υπογραφής πρέπει να είναι διαφορετικό από το χρώμα των τυπογραφικών στοιχείων. Το ίδιο ισχύει για τις σφραγίδες, με εξαίρεση τις ανάγλυφες σφραγίδες ή τα υδατόσημα.

                              ζ)

                              Το πρωτότυπο πιστοποιητικό πρέπει να συνοδεύει την αποστολή μέχρι το συνοριακό σταθμό ελέγχου της ΕΕ.

                              η)

                              Το πιστοποιητικό ισχύει για δέκα ημέρες από την ημερομηνία έκδοσής του. Σε περίπτωση μεταφοράς με πλοίο, η διάρκεια ισχύος του πιστοποιητικού παρατείνεται κατά το χρονικό διάστημα διάρκειας του ταξιδιού.

                              θ)

                              Τα ωάρια/έμβρυα και το σπέρμα δεν πρέπει να μεταφέρονται στα ίδια εμπορευματοκιβώτια μαζί με άλλα ωάρια/έμβρυα και σπέρμα, τα οποία είτε δεν προορίζονται για την Ευρωπαϊκή Κοινότητα είτε είναι κατώτερου υγειονομικού καθεστώτος.

                              ι)

                              Κατά τη μεταφορά στην Ευρωπαϊκή Κοινότητα, το εμπορευματοκιβώτιο πρέπει να παραμένει κλειστό και σφραγισμένο.

                              ια)

                              Ο αριθμός αναφοράς του πιστοποιητικού που αναγράφεται στα τμήματα I.2 και II.α πρέπει να εκδίδεται από την αρμόδια αρχή.

      ΠΑΡΑΡΤΗΜΑ IV
      Υπόδειγμα υγειονομικού πιστοποιητικού για την εισαγωγή ωαρίων και εμβρύων αιγοπροβάτων


Avis juridique important

|

31990D0267

90/267/ΕΟΚ: Απόφαση του Συμβουλίου της 29ης Μαΐου 1990 περί θεσπίσεως του κοινοτικού προγράμματος δράσης για την ανάπτυξη της συνεχούς επαγγελματικής κατάρτισης εντός της Ευρωπαϊκής Κοινότητας ( Force )

Επίσημη Εφημερίδα αριθ. L 156 της 21/06/1990 σ. 0001 - 0007

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Μαΐου 1990 περί θεσπίσεως του κοινοτικού προγράμματος δράσης για την ανάπτυξη της συνεχούς επαγγελματικής κατάρτισης εντός της Ευρωπαϊκής Κοινότητας (Force) (90/267/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο^128,  την πρόταση της Επιτροπής^(1),  τη γνώμη του Ευρωπαϊκού Κοινοβουλίου^(2),  τη γνώμη της Οικονομικής και Κοινωνικής Επιτροπής^(3),  Εκτιμώντας:  ότι οι θεμελιώδεις στόχοι της κοινής πολιτικής για την επαγγελματική κατάρτιση που εξαγγέλλονται στη δεύτερη αρχή της απόφασης 63/266/ΕΟΚ^(4) αναφέρονται ειδικότερα στην ανάγκη να ενθαρρυνθεί, κατά τη διάρκεια των διαφόρων φάσεων της επαγγελματικής  ζωής, η προσήκουσα επαγγελματική κατάρτιση και επιμόρφωση και, κατά περίπτωση, η επανεκπαίδευση- ότι η δέκατη αρχή της απόφασης 63/266/ΕΟΚ αναφέρει ότι είναι δυνατόν να λαμβάνονται ειδικά μέτρα όσον αφορά τα ιδιαίτερα προβλήματα ειδικών τομέων  δραστηριοτήτων ή συγκεκριμένων κατηγοριών προσώπων- ότι το Ευρωπαϊκό Συμβούλιο επιβεβαίωσε πως η ολοκλήρωση της εσωτερικής αγοράς πρέπει να συμβαδίζει με ευχερέστερη πρόσβαση στην επαγγελματική κατάρτιση (Αννόβερο, 27-28 Ιουνίου 1988)- ότι τόνισε πως η κοινοτική δράση πρέπει να συμβάλει στην αξιοποίηση  υπάρχοντος έμψυχου υλικού και στην προετοιμασία των μεταβολών και τεχνικών αναπροσαρμογών του μέλλοντος- ότι η μεταρρύθμιση, περιλαμβα-  νομένης της συνεχούς επαγγελματικής κατάρτισης, πρόκειται να διαδραματίσει αποφασιστικό ρόλο στην υλοποίηση των στόχων αυτών (Ρόδος, 2 και 3 Δεκεμβρίου 1988)- ότι έλαβε υπόψη τη συμφωνία που επιτεύχθηκε στο Συμβούλιο των αρμοδίων υπουργών σχετικά με τη  συνεχή επαγγελματική κατάρτιση (Μαδρίτη, 26 και 27^Ιουνίου 1989)- ότι το Ευρωπαϊκό Κοινοβούλιο ενέκρινε, στις 15 Μαρτίου 1989, ψήφισμα για την κοινωνική διάσταση της εσωτερικής αγοράς^(5), το οποίο υπογραμμίζει την αξία της επένδυσης στην κατάρτιση και την αξιοποίηση του έμψυχου υλικού- ότι, ειδικότερα, θεωρεί πως η  επαγγελματική κατάρτιση και η διαχείριση του έμψυχου υλικού συνιστούν αποφασιστικούς παράγοντες για την προσαρμογή των επιχειρήσεων και των ικανοτήτων τους προς αντιμετώπιση των μεταβολών και ότι, επομένως, είναι σημαντικό να ενθαρρυνθούν οι  επιχειρήσεις να επενδύσουν στους εν λόγω τομείς- ότι το Συμβούλιο, στο ψήφισμά του της 5ης Ιουνίου 1989 σχετικά με τη συνεχή επαγγελματική κατάρτιση^(6), θεώρησε ότι η συνεχής επαγγελματική κατάρτιση διαδραματίζει σημαντικό ρόλο στα πλαίσια της στρατηγικής για την υλοποίηση, ενόψει του 1992, της  εσωτερικής αγοράς, συμπεριλαμβανομένης της κοινωνικής της διάστασης, καθώς και για την εξασφάλιση της οικονομικής και κοινωνικής συνοχής, δεδομένου ότι αποτελεί αποφασιστικό παράγοντα της οικονομικής και κοινωνικής πολιτικής- ότι έκρινε πως όλοι οι  εργαζόμενοι πρέπει να έχουν, ανάλογα με τις ανάγκες τους, πρόσβαση στη συνεχή επαγγελματική κατάρτιση και να επωφελούνται από αυτήν- ότι κάλεσε τα κράτη μέλη να λάβουν ή να προωθήσουν, λαμβανομένων υποψη των αρμοδιοτήτων σύμφωνα με το εσωτερικό δίκαιο  των ενδιαφερομένων μερών, σειρά κατάλληλων μέτρων- ότι κάλεσε την Επιτροπή να προτείνει, το συντομότερο δυνατόν, πρόγραμμα δράσης για τη συνεχή επαγγελματική κατάρτιση-  ότι ο κοινοτικός χάρτης των θεμελιωδών κοινωνικών δικαιωμάτων των εργαζομένων, ο οποίος θεσπίσθηκε στο Ευρωπαϊκό Συμβούλιο του Στρασβούργου της 9ης Δεκεμβρίου 1989 από τους αρχηγούς κρατών και κυβερνήσεων ένδεκα κρατών μελών, στο άρθρο 15 διακηρύσσει  ότι:  "Κάθε εργαζόμενος της Ευρωπαϊκής Κοινότητας πρέπει να έχει πρόσβαση σε επαγγελματική κατάρτιση καθόλη τη διάρκεια του ενεργού του βίου. Διακρίσεις βάσει ιθαγένειας όσον αφορά τους όρους πρόσβασης στην επαγγελματική κατάρτιση απαγορεύονται.  Οι αρμόδιες δημόσιες αρχές, οι επιχειρήσεις ή οι κοινωνικοί εταίροι του βιομηχανικού τομέα, καθένας στο πλαίσιο των αρμοδιοτήτων του, θέτουν σε λειτουργία μηχανισμούς μόνιμης και συνεχούς κατάρτισης, επιτρέποντας έτσι σε κάθε άτομο να επανεκπαιδεύεται,  λαμβάνοντας μεταξύ άλλων εκπαιδευτική άδεια, να επιμορφώνεται και να εμπλουτίζει τις γνώσεις του, ιδίως ενόψει της τεχνολογικής εξέλιξης"- ότι η επιτάχυνση των τεχνικών, οικονομικών και βιομηχανικών μεταβολών στο πλαίσιο αυξημένου ανταγωνισμού και η προοπτική ολοκλήρωσης της εσωτερικής αγοράς επιβάλλουν σήμερα την ανάπτυξη του ρόλου πρόληψης και προσαρμογής, τον οποίο διαδραματίζει η  συνεχής επαγγελματική κατάρτιση, και την ενίσχυση των υφιστάμενων μέτρων- ότι η πραγματική ισότητα, όσον αφορά την πρόσβαση στη συνεχή επαγγελματική κατάρτιση, αποτελεί ουσιώδες στοιχείο της προώθησης της ίσης μεταχείρισης ανδρών και γυναικών- ότι η συνεργασία στον τομέα της συνεχούς επαγγελματικής κατάρτισης θα πρέπει επίσης να βασίζεται σε διατάξεις που ισχύουν στα κράτη μέλη, ενώ παράλληλα θα γίνεται σεβαστή η ποικιλία των εθνικών νομικών συστημάτων και πρακτικών, οι κατά το εθνικό δίκαιο  εξουσίες των ενδιαφερομένων μερών και η συμβατική αυτονομία- ότι η παρατήρηση των εξελίξεων ως προς τις ειδικεύσεις είναι απαραίτητο στοιχείο της ανάληψης ενεργειών για την αρχική και τη συνεχή επαγγελματική κατάρτιση, προσαρμοσμένων στις απαιτήσεις της αγοράς εργασίας- ότι η Κοινότητα μπορεί να συμβάλει ουσιαστικά στη συνεργασία μεταξύ των κρατών μελών, αναπτύσσοντας πρόγραμμα δράσης που στόχο θα έχει να υποστηρίξει και να συμπληρώσει τις πολιτικές και δραστηριότητες που αναπτύσσονται από και στα κράτη μέλη στον τομέα  της συνεχούς επαγγελματικής κατάρτισης- ότι το πρόγραμμα αυτό πρέπει να διαρθρωθεί έτσι ώστε να υπάρχει πραγματική αλληλεπίδραση με την αποστολή και τις παρεμβάσεις του Ευρωπαϊκού Κοινωνικού Ταμείου^(7), τα προγράμματα Eurotecnet (8), και Comett (9), το  δίκτυο Iris (10) σχετικά με την επαγγελματική κατάρτιση των γυναικών εν όψει του 1992, καθώς και με τα πειραματικά προγράμματα υπέρ των MME (11)-  ότι, στις 26 Ιανουαρίου 1990, οι κοινωνικοί εταίροι του βιομηχανικού τομέα στο κοινοτικό επίπεδο κατέληξαν σε κοινή γνώμη σχετικά με την κατάρτιση και την εκπαίδευση, στα πλαίσια του κοινωνικού διαλόγου- ότι καλό θα ήταν οι κοινωνικοί εταίροι του βιομηχανικού τομέα να συνεργασθούν στενά στο εθνικό επίπεδο, σύμφωνα με τις εθνικές πρακτικές, για την εφαρμογή αυτού του προγράμματος,  ΑΠΟΦΑΣΙΖΕΙ:    Άρθρο 1 Θέσπιση και στόχοι του "προγράμματος Force" 1.  Θεσπίζεται πρόγραμμα δράσης για την ανάπτυξη της συνεχούς επαγγελματικής κατάρτισης στην Ευρωπαϊκή Κοινότητα (εφεξής αποκαλούμενο "πρόγραμμα Force") για την περίοδο από 1ης Ιανουαρίου 1991 μέχρι 31 Δεκεμβρίου 1994.  2.  Το πρόγραμμα Force έχει ως στόχο την υποστήριξη και συμπλήρωση των πολιτικών και δραστηριοτήτων που αναπτύσσονται από και στα κράτη μέλη με σκοπό την προώθηση της συνεχούς επαγγελματικής κατάρτισης.  Άρθρο 2 Στόχοι Οι στόχοι του προγράμματος Force είναι οι ακόλουθοι:  α) ^να ενθαρρυνθεί η καταβολή μεγαλύτερης και αποτελεσματικότερης προσπάθειας επένδυσης στη συνεχή επαγγελματική κατάρτιση και η καλύτερη αποδοτικότητα, ειδικότερα με την ανάπτυξη εταιρικών σχέσεων που αποσκοπούν να ενθαρρύνουν μεγαλύτερη  ευαισθητοποίηση των δημόσιων αρχών, των επιχειρήσεων -των μικρομεσαίων επιχειρήσεων-, των κοινωνικών εταίρων του βιομηχανικού τομέα ή των μεμονωμένων εργαζομένων, όσον αφορά τα οφέλη που προκύπτουν από την επένδυση στη συνεχή επαγγελματική κατάρτιση- β) να υποστηριχθούν οι δράσεις συνεχούς επαγγελματικής κατάρτισης με επίδειξη π.χ. ή διάδοση παραδειγμάτων σωστής διεξαγωγής προγραμμάτων συνεχούς επαγγελματικής κατάρτισης στους οικονομικούς τομείς ή τις περιοχές της Κοινότητας που παρουσιάζουν προς το  παρόν καθυστέρηση ως προς τα επίπεδα συμμετοχής και επένδυσης στη συνεχή επαγγελματική κατάρτιση- γ) να ενθαρρυνθούν οι καινοτομίες στη διαχείριση, τη μεθοδολογία και τον εξοπλισμό της συνεχούς επαγγελματικής κατάρτισης- δ) να λαμβάνονται καλύτερα υπόψη οι επιπτώσεις της ολοκλήρωσης της εσωτερικής αγοράς, ειδικότερα με την υποστήριξη κοινών διεθνικών και διαμεθοριακών σχεδίων συνεχούς επαγγελματικής κατάρτισης, καθώς και η ανταλλαγή πληροφοριών και εμπειριών- ε) ^να συμβάλει στη βελτίωση της αποτελεσματικότητας των μηχανισμών συνεχούς επαγγελματικής κατάρτισης και της ικανότητάς τους να ανταποκρίνονται στις μεταβολές που συντελούνται στην ευρωπαϊκή αγορά εργασίας, με την προώθηση μέτρων σε όλα τα επίπεδα, ιδίως για να παρακολουθείται και να αναλύεται η ανάπτυξη της συνεχούς επαγγελματικής κατάρτισης και για να επιζητείται καλύτερη πρόβλεψη των αναγκών σε ειδικεύσεις και σε επαγγέλματα.  Άρθρο 3 Περιεχόμενο Το πρόγραμμα Force περιλαμβάνει δύο αλληλένδετα μέρη, με παράλληλη τήρηση της αρχής της επικουρικότητας:  α) ^κοινό πλαίσιο κατευθυντηρίων γραμμών που προβλέπεται στο άρθρο 5 και προορίζεται να υποστηρίξει και να συμπληρώσει τις πολιτικές και τα μέτρα που θεσπίζουν τα κράτη μέλη, λαμβανομένων υπόψη των αρμοδιοτήτων, σύμφωνα με το εσωτερικό δίκαιο, των  ενδιαφερομένων μερών, για να προωθηθεί η ισόρροπη ανάπτυξη της συνεχούς επαγγελματικής κατάρτισης μεταξύ των κρατών μελών- β) ^σειρά διεθνικών μέτρων που εφαρμόζονται στο κοινο- τικό επίπεδο, όπως περιγράφονται στο άρθρο 6 και στο παράρτημα, με σκοπό να υποστηριχθούν και να συμπληρωθούν οι δραστηριότητες που αναπτύσσονται από και στα κράτη μέλη.  Άρθρο 4 Λειτουργίες και ορισμοί 1.  Με τη συνεχή επαγγελματική κατάρτιση επιτελούνται τέσσερις λειτουργίες εντός ή εκτός των επιχειρήσεων, ανάλογα με την περίπτωση, οι οποίες συμπληρώνουν η μία την άλλη:  - μια λειτουργία διαρκούς προσαρμογής στον μεταβαλλόμενο χαρακτήρα και περιεχόμενο των επαγγελμάτων και, συνεπώς, βελτίωσης των ειδικεύσεων και των προσόντων των εργαζομένων. Η λειτουργία αυτή είναι απαραίτητη προκειμένου να ενισχυθεί η ανταγωνιστική  θέση των ευρωπαϊκών επιχειρήσεων και του προσωπικού τους,  - μια λειτουργία κοινωνικής ανόδου, ώστε να μπορούν πολλοί εργαζόμενοι να ξεφύγουν από τα επαγγελματικά τους αδιέξοδα και να βελτιώσουν την κατάστασή τους,  - μια προληπτική λειτουργία με σκοπό την πρόληψη των οιωνδήποτε αρνητικών επιπτώσεων της ολοκλήρωσης της εσωτερικής αγοράς και την υπερπήδηση των δυσχερειών που αντιμετωπίζουν οι τομείς και οι επιχειρήσεις που βρίσκονται υπό οικονομική και τεχνολογική  αναδιάρθρωση,  - μια λειτουργία επανένταξης των ανέργων και κυρίως των μακροχρονίως ανέργων.  2.  Για τους σκοπούς της παρούσας απόφασης:  α) ^ο όρος "συνεχής επαγγελματική κατάρτιση" χρησιμοποιείται με γενική έννοια για κάθε μορφής επαγγελματική κατάρτιση που παρακολουθεί ένας εργαζόμενος στην Ευρωπαϊκή Κοινότητα καθόλη τη διάρκεια της επαγγελματικής ζωής του- β) ο όρος "επιχείρηση" καλύπτει όχι μόνον τις μεγάλες αλλά και τις μικρομεσαίες επιχειρήσεις, ανεξάρτητα από το νομικό καθεστώς τους και τον οικονομικό τομέα στον οποίο λειτουργούν, και όλους τους τύπους οικονομικής δραστηριότητας- γ) ο όρος "εκπαιδευτικός οργανισμός" καλύπτει όλους τους τύπους δημόσιων, ημιδημόσιων ή ιδιωτικών ιδρυμάτων όπου πραγματοποιούνται ενέργειες επαγγελματικής κατάρτισης, τελειοποίησης, επιμόρφωσης ή επαναπροσανατολισμού, ανεξάρτητα από την αντίστοιχη  ονομασία τους στα κράτη μέλη. Με τον όρο αυτό νοούνται επίσης οι αυτόνομες οικονομικές οργανώσεις και ειδικά τα εμπορικά και βιομηχανικά επιμελητήρια ή/και τα ισοδύναμά τους καθώς και οι επαγγελματικές ενώσεις  δ) ο όρος "εργαζόμενος" σημαίνει κάθε ενεργό πρόσωπο που συνδέεται με την αγορά εργασίας, περιλαμβανομένων και των αυτοαπασχολουμένων.  Άρθρο 5 Κοινό πλαίσιο κατευθυντηρίων γραμμών 1.  Το κοινό πλαίσιο κατευθυντηρίων γραμμών καθώς και τα διεθνικά μέτρα που προβλέπονται στο άρθρο 6 συμβάλλουν στην προώθηση της σύγκλισης των πρωτοβουλιών των κρατών μελών, οι οποίες αποσκοπούν:  α) ^να προάγουν την ευρωπαϊκή διάσταση της συνεχούς επαγγελματικής κατάρτισης, ώστε να βελτιωθούν οι συνθήκες κινητικότητας των εργαζομένων- β) να διευκολύνουν τη διαρκή προσαρμογή στις νέες απαιτήσεις καθώς και την κοινωνική άνοδο μέσω της συνεχούς επαγγελματικής κατάρτισης καθώς και να ενισχύουν την προληπτική λειτουργία της εν λόγω κατάρτισης- γ) να δίνουν τη δυνατότητα στους λιγότερο ειδικευμένους εργαζόμενους, ανεξάρτητα από την ιδιότητά τους, να έχουν πρόσβαση σε ενέργειες συνεχούς επαγγελματικής κατάρτισης που τους επιτρέπουν να φθάσουν στο πρώτο επίπεδο ειδίκευσης- δ) να προωθούν την πραγματική ισότητα ευκαιριών για άνδρες και γυναίκες όσον αφορά την πρόσβαση στη συνεχή επαγγελματική κατάρτιση, σύμφωνα με τους όρους που θα θέσει κάθε κράτος μέλος- ε) να ενισχύουν τους μηχανισμούς παροχής κινήτρων για την επένδυση, εκ μέρους των επιχειρήσεων, και ιδίως των μικρομεσαίων επιχειρήσεων, στη συνεχή επαγγελματική κατάρτιση- στ) να επιδιώκουν, σε όλα τα επίπεδα, τη βελτίωση των προβλέψεων για τις εξελίξεις όσον αφορά τις ειδικεύσεις καθώς και τη μεγαλύτερη σύγκλιση των στόχων της επαγγελματικής κατάρτισης και της απασχόλησης- ζ) να προωθούν, με μεθόδους προσαρμοσμένες στις εθνικές νομοθεσίες και πρακτικές και, εφόσον είναι αναγκαίο, σταδιακά, την προσφορά συνεχούς επαγγελματικής κατάρτισης και να ενισχύουν τους υφιστάμενους μηχανισμούς συνεχούς επαγγελματικής κατάρτισης,  προκειμένου να ανταποκρίνονται στις ειδικές ανάγκες των μικρομεσαίων επιχειρήσεων και στα αιτήματα που διατυπώνουν οι εργαζόμενοι και η διεύθυνση σε όλα τα επίπεδα- η) να εξασφαλίζουν ότι όλοι οι εργαζόμενοι υπήκοοι των κρατών μελών απολαμβάνουν ίση μεταχείριση ως προς την πρόσβαση στη συνεχή επαγγελματική κατάρτιση- θ) να καταστήσουν ενεργό για όλους τους ενδιαφερομένους, λαμβανομένων υπόψη των αναγκών, την πρόσβαση στη συνεχή επαγγελματική κατάρτιση και στα πλεονεκτήματά της.  2.  Οι κοινωνικοί εταίροι του βιομηχανικού τομέα συμμετέχουν πλήρως, σύμφωνα με τις εθνικές πρακτικές, στην εφαρμογή του κοινού πλαισίου κατευθυντήριων γραμμών.  Άρθρο 6 Διεθνικά μέτρα Για να στηρίξει και να συμπληρώσει τις δράσεις των κρατών μελών για την προώθηση της ανάπτυξης της συνεχούς επαγγελματικής κατάρτισης, η Επιτροπή εφαρμόζει τα διεθνικά μέτρα που αφορούν τους εργαζομένους στις επιχειρήσεις και τα οποία αναφέρονται στο  παράρτημα, λαμβάνοντας υπόψη της τις ποικίλες ανάγκες και καταστάσεις των κρατών μελών όπως το επίπεδο της συνεχούς επαγγελματικής κατάρτισης και τις σχετικές διευθετήσεις όσον αφορά τη συνεχή επαγγελματική κατάρτιση.  Άρθρο 7 Χρηματοδότηση 1.  Το ποσό που κρίνεται αναγκαίο για τη χρηματοδότηση του προγράμματος Force κατά τα δύο πρώτα έτη της τετραετίας που αναφέρεται στο άρθρο^1 παράγραφος^1 εδάφιο^1 ανέρχεται σε 24 εκατομμύρια Ecu.  2.  Οι αναγκαίες ετήσιες πιστώσεις θα εγκρίνονται στα πλαίσια της ετήσιας διαδικασίας του προϋπολογισμού σύμφωνα με τις οικονομικές προοπτικές που αποφασίζουν από κοινού το Ευρωπαϊκό Κοινοβούλιο, το Συμβούλιο και η Επιτροπή και σε συνάρτηση με την  εξέλιξη των προοπτικών αυτών.  Άρθρο 8 Λογική συνέπεια και συμπληρωματικότητα 1.  Η Επιτροπή φροντίζει να υπάρχει λογική συνέπεια και συμπληρωματικότητα μεταξύ των κοινοτικών δράσεων που θα αναληφθούν στα πλαίσια του προγράμματος Force και των άλλων κοινοτικών προγραμμάτων που αφορούν την επαγγελματική κατάρτιση.  2.  Η Επιτροπή εξασφαλίζει ότι το Ευρωπαϊκό Κέντρο για την Ανάπτυξη της Επαγγελματικής Καταρτίσεως (Cedefop) θα παρέχει τη συνδρομή του κατά την εφαρμογή του προγράμματος Force, υπό τους όρους του κανονισμού (ΕΟΚ) αριθ.^337/75 του Συμβουλίου της 10ης  Φεβρουαρίου 1975 περί δημιουργίας ευρωπαϊκού κέντρου για την ανάπτυξη της επαγγελματικής καταρτίσεως^(12).   Άρθρο 9 Ενημέρωση της συμβουλευτικής επιτροπής για την επαγγελματική κατάρτιση Η Επιτροπή ενημερώνει τακτικά τη συμβουλευτική επιτροπή για την επαγγελματική κατάρτιση όσον αφορά την εξέλιξη του προγράμματος Force.  Άρθρο 10 Συμβουλευτική επιτροπή 1.  Η Επιτροπή επικουρείται από μια συμβουλευτική επιτροπή η οποία αποτελείται από δύο αντιπροσώπους από κάθε κράτος μέλος και προεδρεύεται από τον αντιπρόσωπο της Επιτροπής.  Δώδεκα εκπρόσωποι των κοινωνικών εταίρων του βιομηχανικού τομέα, διοριζόμενοι από την Επιτροπή προτάσει των οργανώσεων που εκπροσωπούν τους κοινωνικούς εταίρους του βιομηχανικού τομέα σε κοινοτικό επίπεδο, συμμετέχουν στις εργασίες της συμβουλευτικής  επιτροπής ως παρατηρητές.  2.  Ο αντιπρόσωπος της Επιτροπής υποβάλλει στη συμβουλευτική επιτροπή σχέδια μέτρων που αφορούν:  α) ^τις γενικές κατευθύνσεις του προγράμματος Force- β) τις γενικές κατευθύνσεις για την οικονομική ενίσχυση που χορηγεί η Κοινότητα (ποσά, διάρκεια και δικαιούχοι της ενίσχυσης)- γ) τα ζητήματα που σχετίζονται με τη γενική ισορροπία του προγράμματος Force, συμπεριλαμβανομένης της κατανομής μεταξύ των διαφόρων δράσεων.  3.  Η συμβουλευτική επιτροπή διατυπώνει τη γνώμη της για αυτά τα σχέδια μέτρων εντός προθεσμίας την οποία μπορεί να καθορίζει ο πρόεδρος ανάλογα με το επείγον του συγκεκριμένου θέματος προβαίνοντας, ενδεχομένως, σε ψηφοφορία.  4.  Η γνώμη καταχωρείται στα πρακτικά- επιπλέον, κάθε κράτος μέλος έχει το δικαίωμα να ζητήσει να καταχωρηθεί η γνώμη του στα πρακτικά.  5.  Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.  Άρθρο 11 Αξιολόγηση και εκθέσεις 1.  Τα αποτελέσματα των διεθνικών μέτρων που λαμβάνονται κατ' εφαρμογή του άρθρου 6 και του παραρτήματος αποτελούν αντικείμενο εξωτερικών και αντικειμενικών αξιολογήσεων βάσει κριτηρίων τα οποία καθορίζονται ύστερα από διαβούλευση μεταξύ της Επιτροπής  και των κρατών μελών:  α) ^για πρώτη φορά, κατά τη διάρκεια του πρώτου εξαμήνου του έτους 1993- β) ^για δεύτερη φορά, κατά τη διάρκεια του πρώτου εξαμήνου του 1995.  2.  Κάθε δύο έτη, αρχής γενομένης από την ημερομηνία έκδοσης της παρούσας απόφασης, τα κράτη μέλη θα διαβιβάζουν στην Επιτροπή έκθεση σχετικά με τις αναληφθείσες δράσεις για την υλοποίηση το κοινού πλαισίου κατευθύνσεων που προσδιορίζεται στο άρθρο 5,  συμπεριλαμβανομένης κάθε χρήσιμης πληροφορίας σχετικά με τους υπάρχοντες μηχανισμούς για την προαγωγή και χρηματοδότηση της συνεχούς επαγγελματικής κατάρτισης.  3.  Πριν από τις 30 Ιουνίου 1993, η Επιτροπή θα υποβάλει στο Ευρωπαϊκό Κοινοβούλιο, στο Συμβούλιο, στην Οικονο- μική και Κοινωνική Επιτροπή και στη συμβουλευτική επιτροπή για την επαγγελματική κατάρτιση ενδιάμεση έκθεση σχετικά με την εναρκτήρια φάση και, πριν από τις 30 Ιουνίου 1995, οριστική έκθεση σχετικά με την υλοποίηση του προγράμματος Force.   Βρυξέλλες, 29 Μαΐου 1990.  Για το Συμβούλιο Ο Πρόεδρος B. AHERN  (1) ΕΕ αριθ. C 12 της 18.^1.^1990, σ. 16. (2) ΕΕ αριθ. C 96 της 14.^4.^1990, σ. 71. (3) ΕΕ αριθ. C 124 της 21.^5.^1990, σ. 31. (4) ΕΕ αριθ. 63 της 20.^4.^1963, σ. 1338/63.(5) ΕΕ αριθ. C 96 της 17.^4.^1989, σ. 61 (6) ΕΕ αριθ. C 148 της 15.^6.^1989, σ. 1.(7) ΕΕ αριθ. L 185 της 15.^12.^1988, σ. 9 και ΕΕ αριθ. L 374 της 31.^12.^1988, σ. 21. (8) ΕΕ αριθ. L 393 της 30.^12.^1989, σ. 29. (9) ΕΕ αριθ. L 13 της 17.^1.^1989, σ. 28. (10) ΕΕ αριθ. L 342 της 4.^12.^1987, σ. 35. (11) ΕΕ αριθ. L 239 της 16.^8.^1989, σ. 33.(12) ΕΕ αριθ. L 39 της 13.^2.^1975, σ. 1.   ΠΑΡΑΡΤΗΜΑ   ΔΙΕΘΝΙΚΑ ΜΕΤΡΑ (άρθρο 6)  ΙΙΙ. ^ΕΝΕΡΓΕΙΑ Ι - Υποστήριξη της καινοτομίας στα πλαίσια της συνεχούς επαγγελματικής κατάρισης 1. ^Συνδυασμένη αξιοποίηση της καινοτομίας Η Κοινότητα υποστηρίζει τις δραστηριότητες του ευρωπαϊκού δικτύου διεθνικών ενεργειών με σκοπό τη qελτίωση του σχεδιασμού, της οργάνωσης και της αξιολόγησης των ενεργειών συνεχούς επαγγελματικής κατάρτισης και την ενθάρρυνση της μεταφοράς γνώσεων και  τεχνογνωσίας στην Κοινότητα.  Η συνδρομή της Κοινότητας στα πλαίσια του προγράμματος Force συνίσταται κυρίως στην ανάπτυξη των δεσμών μεταξύ των ενεργειών σε κοινοτική κλίμακα μέσω δραστηριοτήτων προώθησης, συνεργασίας και διάδοσης των πληροφοριών και της εμπειρίας.  Η συνδρομή της Κοινότητας μπορεί να χορηγηθεί:  α) ^για πρόγραμμα ανταλλαγών που προορίζεται να ενθαρρύνει την ταχεία διάδοση των καινοτομιών στον τομέα της συνεχούς επαγγελματικής κατάρισης και τη σημαντική qελτίωση της πρόσqασης σε αυτήν. Η Κοινότητα μπορεί να υποστηρίζει με υποτροφίες τις  περιόδους πρακτικής άσκησης στην επιχείρηση ή σε εκπαιδευτικό οργανισμό σε άλλο κράτος μέλος:  - για τους εκπαιδευτές με πλήρη απασχόληση,  - τα στελέχη των τμημάτων "εμψύχου υλικού",  - τους εκπροσώπους του προσωπικού των επιχειρήσεων,  - τους ειδικούς των περιφερειακών ομίλων στον τομέα της κατάρτισης- q) ^για τις προπαρασκευαστικές εργασίες επινόησης και οριστικοποίησης διεθνικών ή διαμεθοριακών πρότυπων σχεδίων συνεχούς επαγγελματικής κατάρτισης, από τις επιχειρήσεις, τους ομίλους επιχειρήσεων ή τους εκπαιδευτικούς οργανισμούς διαφόρων κρατών μελών,  του προορίζονται να προωθήσουν τη μεταφορά πληροφοριών και τεχνογνωσίας στην Κοινότητα και την κατά προτεραιότητα προσαρμογή της στις ανάγκες των μικρομεσαίων επιχειρήσεων, λαμqάνοντας υπόψη τις ευκαιρίες και επιπτώσεις της ολοκλήρωσης της εσωτερικής  αγοράς.  2. ^Ευρωπαϊκές τομεακές έρευνες για τα σχέδια συνεχούς επαγγελματικής κατάρτισης Η Κοινότητα υποστηρίζει τις τομεακές έρευνες για τα σχέδια συνεχούς επαγγελματικής κατάρτισης οι οποίες θα εξετάσουν τα ακόλουθα θέματα:  - μεθόδους εκπόνησης σχεδίων συνεχούς επαγγελματικής κατάρισης στο επίπεδο της επιχείρησης,  - αξιολόγηση κόστους-αποτελεσματικότητας της συνεχούς επαγγελματικής κατάρτισης στο επίπεδο της επιχείρησης,  - συμφωνίες και πρακτικές επιχειρήσεων καθώς και συλλογικές συμqάσεις,  - συμφωνίες μεταξύ επιχειρήσεων,  - συμφωνίες μεταξύ επιχειρήσεων και κράτους,  - τεχνικές που χρησιμοποιούνται για την ανάπτυξη της συνεχούς επαγγελματικής κατάρτισης και για την ευχερέστερη πρόσqαση σ' αυτήν των εργαζομένων με μικρή ειδίκευση, που απασχολούνται μερικώς και δεν έχουν μόνιμη εργασία.  ΙΙΙ. ^ΕΝΕΡΓΕΙΑ ΙΙ - Ανάλυση και παρακολούθηση, αξιολόγηση, πρόβλεψη 1. ^Ανταλλαγές συγκρίσιμων στοιχείων σχετικά με τη συνεχή επαγγελματική κατάρτιση Η Κοινότητα υποστηρίζει τις τακτικές ανταλλαγές συγκρίσιμων στοιχείων σχετικά με τη συνεχή επαγγελματική κατάρτιση.  Σε στενή πάντα συνεργασία με την ομάδα εργασίας Eurostat σε θέματα στατιστικών για την παιδεία και την εκπαίδευση, θα παραqάλει συστηματικά τα στοιχεία που της παρέχουν τα κράτη μέλη, θα αναπτύσσει συγκρίσιμες έννοιες qάσει εργασιών που έχουν ήδη  διεξαχθεί σε εθνικό επίπεδο, θα καθορίζει κοινό μεθοδολογικό πλαίσιο που θα χρησιμεύει σε όλα τα κράτη μέλη και θα διεξάγει ειδική έρευνα qάσει ερωτηματολογίων που θα αποστέλλονται σε δείγμα επιχειρήσεων, σε συνεργασία με τους αρμόδιους οργανισμούς των  κρατών μελών.  Τα ζητούμενα στοιχεία θα αφορούν:  - τον αριθμό των προσώπων που λαμqάνουν μέρος στην κατάρτιση,  - τον αριθμό των συμμετεχόντων ανά είδος δραστηριότητας και κατηγορία μεγέθους,  - το κόστος κατάρτισης,  - την κατάρτιση μέσα στην επιχείρηση και εκτός αυτής,  - κατάρτιση εκτός επιχείρησης ανά είδος εκπαιδευτικού ιδρύματος,  - κατάρτιση σε κάθε τμήμα της επιχείρησης,  - διάρκεια της κατάρτισης στην επιχείρηση,  - συμμετοχή κατά φύλο.  2. ^Ανάλυση της συμqατικής πολιτικής όσον αφορά τη συνεχή επαγγελματική κατάρτιση Η Κοινότητα υποστηρίζει τη δημιουργία ομοιογενούς συστήματος ανάλυσης σχετικά με τις συμφωνίες επιχειρήσεων και τις συλλογικές συμqάσεις στον τομέα της συνεχούς κατάρτισης στα κράτη μέλη.  Η Κοινότητα ενθαρρύνει την ανταλλαγή εμπειριών μεταξύ των υπευθύνων των κοινωνικών και επαγγελματικών οργανώσεων, των οργανώσεων εργοδοτών και εργαζομένων, καθώς και άλλων ενδιαφερομένων προσώπων, με σκοπό να τονώσει τη διάδοση των καινοτόμων συμqάσεων.   Για να ενθαρρύνει τη διάδοση των καινοτόμων συμqάσεων, η Κοινότητα υποστηρίζει, με υποτροφίες, τις ανταλλαγές προσώπων υπεύθυνων για τις κοινωνικές σχέσεις (μέλη των κοινωνικών και επαγγελματικών οργανώσεων) σε οργανώσεις εργοδοτών και εργαζομένων ή σε  κοινούς φορείς διαφόρων κρατών μελών.  3. ^Πρόqλεψη των εξελίξεων όσον αφορά τις ειδικεύσεις και τα επαγγέλματα Με αφετηρία την εργασία που έχει ήδη πραγματοποιήσει το Cedefop στον τομέα αυτό και με τη qοήθειά του, η Κοινότητα υποστηρίζει τη διεθνική συνεργασία μεταξύ εμπειρογνωμόνων προκειμένου να αναλύονται και να προqλέπονται οι εξελίξεις της ζήτησης στον τομέα των ειδικεύσεων και των επαγγελμάτων.  Οι εμπειρογνώμονες αυτοί είναι επιφορτισμένοι, μεταξύ άλλων, με τη qελτίωση των δυνατοτήτων σύγκρισης των μεθόδων ανάλυσης των αναγκών στον τομέα της συνεχούς επαγγελματικής κατάρτισης και των μεταqολών στην αγορά εργασίας. Από την άποψη αυτή θα πρέπει  να εξετάζεται η δυνατότητα εκπόνησης προτύπων κοινής ανάλυσης.  ΙΙΙ. ^ΕΝΕΡΓΕΙΑ ΙΙΙ - Συνοδευτικά μέτρα Στις εργασίες που αναλαμqάνονται στα πλαίσια του προγράμματος Force παρέχεται η τεχνική υποστήριξη η οποία είναι αναγκαία σε κοινοτικό επίπεδο για να εξασφαλιστεί η ορθή διεξαγωγή τους, ιδίως όσον αφορά τα συνοδευτικά μέτρα και τη συνεχή αξιολόγηση του  προγράμματος καθώς και τη διάδοση και τη μεταφορά των αποτελεσμάτων του.  ΙV. ^Οικονομική συμμετοχή της Κοινότητας Η Κοινότητα χρηματοδοτεί τις δαπάνες τις συνδεδεμένες με τα μέτρα που προqλέπονται στο πλαίσιο των ενεργειών Ι, ΙΙ και ΙΙΙ.  Η Κοινότητα αναλαμqάνει το 80 % του κόστους της στατιστικής έρευνας σχετικά με τη συνεχή επαγγελματική κατάρτιση.  Η Κοινότητα αναλαμqάνει μέχρι το 100 % του κόστους:  - των προτύπων ανάλυσης των συλλογικών συμqάσεων,  - των προqλέψεων στον τομέα των απαιτήσεων ως προς ειδικεύσεις και επαγγέλματα,  - των συνοδευτικών μέτρων.  Η χρηματοδοτική συμμετοχή της Κοινότητας στις υποτροφίες που προqλέπονται για τις ανταλλαγές θα περιορίζεται στις άμεσες δαπάνες κινητικότητας και δεν θα υπερqαίνει τα 7^500 Ecu ανά υποτροφία και ανά δικαιούχο για μέγιστη διάρκεια ανταλλαγών τριών  μηνών.  Η Κοινότητα αναλαμqάνει μέχρι το 100 % των δαπανών:  - διαχείρισης του δικτύου,  - δραστηριοτήτων συνεργασίας (διαλέξεις, φροντιστήρια, εργαστήρια),  - διάδοσης των αποτελεσμάτων του προγράμματος Force.  Η χρηματοδοτική συμμετοχή της Κοινότητας για τις προπαρασκευαστικές εργασίες σχεδιασμού και εφαρμογής των διεθνικών προτύπων προγραμμάτων στον τομέα της συνεχούς επαγγελματικής κατάρτισης θα περιορίζεται στο 50 % των δαπανών, για τις προπαρασκευαστικές  εργασίες σχετικά με τα διεθνικά πρότυπα προγράμματα συνεχούς επαγγελματικής κατάρτισης, με ανώτατο όριο τα 100^000 Ecu κατ' έτος και ανά πρόγραμμα για τα διεθνικά πρότυπα προγράμματα μέγιστης διάρκειας δύο ετών.  Η Κοινότητα αναλαμqάνει μέχρι το 100 % των δαπανών σχεδιασμού, διεξαγωγής και αξιολόγησης των τομεακών ερευνών, με ανώτατο όριο 0,5 εκατομμύριο Ecu ανά έρευνα για όλη τη χρονική της διάρκεια.


title: 2010/63/: Απόφαση της Επιτροπής, της 4ης Φεβρουαρίου 2010 , για την παράταση της περιόδου εφαρμογής της απόφασης 2006/210/ΕΚ

text:
               6.2.2010

               EL

               Επίσημη Εφημερίδα της Ευρωπαϊκής Ένωσης

               L 35/14

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 4ης Φεβρουαρίου 2010
   για την παράταση της περιόδου εφαρμογής της απόφασης 2006/210/ΕΚ
   (2010/63/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Η ομάδα υψηλού επιπέδου εθνικών εμπειρογνωμόνων σε ρυθμιστικά θέματα (εφεξής «η ομάδα») που συστάθηκε με την απόφαση 2006/210/ΕΚ της Επιτροπής (1) είναι συμβουλευτική ομάδα υψηλού επιπέδου εθνικών εμπειρογνωμόνων για τη βελτίωση του ρυθμιστικού πλαισίου.

               (2)

               Ο πρόεδρος της Επιτροπής δήλωσε ότι η βελτίωση του ρυθμιστικού πλαισίου θα παραμείνει βασική προτεραιότητα της πολιτικής ατζέντας της Επιτροπής (2).

               (3)

               Ένα φόρουμ συζήτησης και προώθησης της συνεργασίας με τα κράτη μέλη σχετικά με τα θέματα αυτά θα συμβάλει καθοριστικά στην πρόοδο αυτής της ατζέντας.

               (4)

               Η εντολή της ομάδας πρέπει επομένως να παραταθεί για τρία χρόνια.

               (5)

               Η ισχύς της απόφασης 2006/210/ΕΚ θα πρέπει να παραταθεί ανάλογα.

               (6)

               Για να μπορεί η ομάδα να συνεχίσει την εργασία της, η παρούσα απόφαση πρέπει να αρχίσει να ισχύει από την 1η Ιανουαρίου 2010,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 6 της απόφασης 2006/210/ΕΚ, η δεύτερη πρόταση αντικαθίσταται από το ακόλουθο κείμενο:

      «Εφαρμόζεται έως τις 31 Δεκεμβρίου 2012.».

   Άρθρο 2
   Η παρούσα απόφαση εφαρμόζεται από την 1η Ιανουαρίου 2010.

      Βρυξέλλες, 4 Φεβρουαρίου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 76 της 15.3.2006, σ. 3.

      (2)  Πολιτικές κατευθυντήριες γραμμές για την επόμενη Επιτροπή, έγγραφο που υποβλήθηκε στα μέλη του Ευρωπαϊκού Κοινοβουλίου στις 15 Σεπτεμβρίου 2009.


Σημαντική ανακοίνωση νομικού περιεχομένου

|

52004DP0093

Ψήφισμα του Ευρωπαϊκού Κοινοβουλίου σχετικά με την αίτηση για άρση της ασυλίας του Rainer Wieland (2004/2174(IMM))

Επίσημη Εφημερίδα αριθ. 226 E της 15/09/2005 σ. 0050 - 0050

		P6_TA(2004)0093Αίτηση άρσης της βουλευτικής ασυλίας του κ. Rainer WielandΨήφισμα του Ευρωπαϊκού Κοινοβουλίου σχετικά με την αίτηση για άρση της ασυλίας του Rainer Wieland (2004/2174(IMM))Το Ευρωπαϊκό Κοινοβούλιο,- έχοντας υπόψη την από 17 Αυγούστου 2004 αίτηση για την άρση της ασυλίας του κ. Rainer Wieland, που διαβιβάσθηκε από το Ομοσπονδιακό Υπουργείο Δικαιοσύνης της Γερμανίας και κοινοποιήθηκε στη συνεδρίαση ολομελείας της 13ης Σεπτεμβρίου 2004,- αφού δόθηκε στον κ. Rainer Wieland η ευκαιρία ακροάσεως, σύμφωνα με το άρθρο 7, παράγραφος 3, του Κανονισμού του, και αυτός δήλωσε ότι δεν θα εναντιωθεί στην άρση της βουλευτικής του ασυλίας,- έχοντας υπόψη το άρθρο 10 του Πρωτοκόλλου περί των προνομίων και ασυλιών των Ευρωπαϊκών Κοινοτήτων, της 8ης Απριλίου 1965, καθώς και το άρθρο 6, παράγραφος 2, της Πράξης περί της εκλογής των αντιπροσώπων στο Ευρωπαϊκό Κοινοβούλιο με άμεση καθολική ψηφοφορία, της 20ής Σεπτεμβρίου 1976,- έχοντας υπόψη τις από 12 Μαΐου 1964 και 10 Ιουλίου 1986 [1] αποφάσεις του Δικαστηρίου των Ευρωπαϊκών Κοινοτήτων,- έχοντας υπόψη το άρθρο 46 του Συντάγματος της Ομοσπονδιακής Δημοκρατίας της Γερμανίας,- έχοντας υπόψη το άρθρο 6, παράγραφος 2, και το άρθρο 7 του Κανονισμού του,- έχοντας υπόψη την έκθεση της Επιτροπής Νομικών Θεμάτων (A6-0059/2004),1. αποφασίζει να άρει την ασυλία του κ. Rainer Wieland·2. αναθέτει στoν Πρόεδρό του να διαβιβάσει αμέσως την παρούσα απόφαση και την έκθεση της αρμόδιας επιτροπής του στις αρμόδιες αρχές της Ομοσπονδιακής Δημοκρατίας της Γερμανίας.[1] Βλ. Αποφάσεις του Δικαστηρίου στην υπόθεση 101/63, Wagner κατά Fohrmann και Krier (Συλλογή, ειδική έκδοση, τόμος 1954-1964, σ. 1089), και στην υπόθεση 149/85, Wybot κατά Faure (Συλλογή 1986, σ. 2391).--------------------------------------------------


Avis juridique important

|

31982D0269

82/269/Ευρατόμ: Απόφαση του Συμβουλίου της 26ης Απριλίου 1982 για την έγκριση της σύναψης, εκ μέρους της Επιτροπής, των πρωτοκόλλων με το Βασίλειο της Σουηδίας και τη Συνομοσπονδία της Ελβετίας περί τροποποίησης των συμφωνιών συνεργασίας στον τομέα της ελεγχόμενης θερμοπυρηνικής συντήξεως και της φυσικής του πλάσματος

Επίσημη Εφημερίδα αριθ. L 116 της 30/04/1982 σ. 0018 - 0018 Ισπανική ειδική έκδοση: Κεφάλαιο 12 τόμος 4 σ. 0059  Πορτογαλική ειδική έκδοση : Κεφάλαιο 12 τόμος 4 σ. 0059

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 26ης Απριλίου 1982  περί εγκρίσεως της συνάψεως, εκ μέρους της Επιτροπής, των πρωτοκόλλων με το Βασίλειο της Σουηδίας και τη Συνομοσπονδία της Ελβετίας περί τροποποιήσεως των συμφωνιών συνεργασίας στον τομέα της ελεγχόμενης θερμοπυρηνικής συντήξεως και της φυσικής του πλάσματος  (82/269/Ευρατόμ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας, και ιδίως το άρθρο 101 δεύτερο εδάφιο,  το σχέδιο το οποίο υπέβαλε η Επιτροπή,  Εκτιμώντας:  ότι η Επιτροπή διαπραγματεύθηκε, σύμφωνα με τις οδηγίες του Συμβουλίου, τα πρωτόκολλα περί τροποποιήσεως των συμφωνιών συνεργασίας με τη Σουηδία και την Ελβετία στον τομέα της ελεγχόμενης θερμοπυρηνικής συντήξεως και της φυσικής του πλάσματος·  ότι, συνεπώς, ενδείκνυται να εγκριθεί η εκ μέρους της Επιτροπής σύναψη των πρωτοκόλλων αυτών,  ΑΠΟΦΑΣΙΖΕΙ:  Άρθρο μόνο  Εγκρίνεται η εκ μέρους της Επιτροπής σύναψη των πρωτοκόλλων με το Βασίλειο της Σουηδίας και τη Συνομοσπονδία της Ελβετίας, περί τροποποιήσεως των συμφωνιών συνεργασίας στον τομέα της ελεγχομένης θερμοπυρηνικής συντήξεως και της φυσικής του πλάσματος.  Το κείμενο των πρωτοκόλλων προσαρτάται στην παρούσα απόφαση.  Έγινε στο Λουξεμβούργο, στις 26 Απριλίου 1982.  Για το Συμβούλιο  Ο Πρόεδρος  L. TINDEMANS


Avis juridique important

|

31997D0474

97/474/ΕΚ: Απόφαση του Συμβουλίου της 24ης Φεβρουαρίου 1997 σχετικά με τη σύναψη δύο συμφωνιών μεταξύ της Ευρωπαϊκής Κοινότητας και του κράτους του Ισραήλ για τις δημόσιες συμβάσεις και τις προμήθειες των τηλεπικοινωνιακών φορέων

Επίσημη Εφημερίδα αριθ. L 202 της 30/07/1997 σ. 0072 - 0073

ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Φεβρουαρίου 1997 σχετικά με τη σύναψη δύο συμφωνιών μεταξύ της Ευρωπαϊκής Κοινότητας και του κράτους του Ισραήλ για τις δημόσιες συμβάσεις και τις προμήθειες των τηλεπικοινωνιακών φορέων (97/474/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 113, 66, 57 δεύτερη παράγραφος, σε συνδυασμό με το άρθρο 228 παράγραφος 2 τρίτη παράγραφος πρώτο εδάφιο και τέταρτη παράγραφος,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι οι συμφωνίες μεταξύ της Ευρωπαϊκής Κοινότητας και του Κράτους του Ισραήλ για τις δημόσιες συμβάσεις και τις προμήθειες τηλεπικοινωνιακών φορέων πρέπει να εγκριθούν 7ότι οι συμφωνίες αυτές αφορούν δημόσιες προμήθειες αγαθών, έργων και άλλων υπηρεσιών 7 ότι οι άλλες αυτές υπηρεσίες δεν μπορεί να περιορισθούν μόνον στις διασυνοριακές 7 ότι το Δικαστήριο με την πρόσφατη απόφασή του της 7ης Μαρτίου 1996 όρισε ότι, υπό την παρούσα κοινοτική νομοθεσία, το άρθρο 113 της συνθήκης δεν επαρκεί ώστε να αιτιολογήσει απόφαση του Συμβουλίου για τη σύναψη συμφωνίας που αφορά, επί ανεξαρτήτου βάσεως, την παροχή υπηρεσιών των οποίων ο χαρακτήρας δεν μπορεί να θεωρηθεί πάντα διασυνοριακός 7 ότι, κατά συνέπεια, η παρούσα απόφαση πρέπει να βασισθεί στο άρθρο 66 της συνθήκης, σε συνδυασμό με το άρθρο 57 δεύτερη παράγραφος που προβλέπει τους διαδικαστικούς όρους για την εφαρμογή του 7ότι πρέπει να εξουσιοδοτηθεί η Επιτροπή από το Συμβούλιο, σε διαβούλευση με ειδική επιτροπή που θα ορισθεί από το Συμβούλιο, να εγκρίνει εξ ονόματος της Κοινότητας τροποποιήσεις των παραρτημάτων Ι και ΙΙ της πρώτης ανωτέρω συμφωνίας 7 ότι, εντούτοις, η εξουσιοδότηση αυτή θα περιορίζεται, όσον αφορά το παράρτημα Ι, στις τροποποιήσεις που προκύπτουν από την εφαρμογή της διαδικασίας του άρθρου 8 της οδηγίας 93/38/ΕΟΚ του Συμβουλίου, της 14ης Ιουνίου 1993, σχετικά με τη σύναψη δύο συμφωνιών μεταξύ της Ευρωπαϊκής Κοινότητας και του Κράτους του Ισραήλ για τις δημόσιες συμβάσεις και τις προμήθειες τηλεπικοινωνιακών φορέων (3) και όσον αφορά το παράρτημα ΙΙ, στα αποτελέσματα των μελλοντικών διαπραγματεύσεων στο πλαίσιο της συμφωνίας δημοσίων συμβάσεων του 1996,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Εγκρίνονται εξ ονόματος της Κοινότητας οι συμφωνίες μεταξύ της Ευρωπαϊκής Κοινότητας και του Κράτους του Ισραήλ για τις δημόσιες συμβάσεις και τις προμήθειες τηλεπικοινωνιακών φορέων.Τα κείμενα των συμφωνιών επισυνάπτονται στην παρούσα συμφωνία.Άρθρο 2 Ο Πρόεδρος του Συμβουλίου εξουσιοδοτείται να ορίσει το πρόσωπο το αρμόδιο να υπογράψει τις συμφωνίες δεσμεύοντας την Κοινότητα.Άρθρο 3 Η Επιτροπή εξουσιοδοτείται να εγκρίνει, εξ ονόματος της Κοινότητας, τροποποιήσεις των παραρτημάτων Ι και ΙΙ της κατ' άρθρο 1 συμφωνίας για τις προμήθειες των τηλεπικοινωνιακών φορέων.Η Επιτροπή επικουρείται προς τούτο από ειδική επιτροπή οριζόμενη από το Συμβούλιο.Η εξουσιοδότηση που αναφέρεται στην παράγραφο 1 περιορίζεται, όσον αφορά το παράρτημα Ι, στις τροποποιήσεις που θα αποβούν αναγκαίες στην περίπτωση που εφαρμοσθούν οι διαδικασίες που ορίζονται στο άρθρο 8 της οδηγίας 93/38/ΕΟΚ του Συμβουλίου και, όσον αφορά το παράρτημα ΙΙ, στα αποτελέσματα των διαπραγματεύσεων που θα πραγματοποιηθούν στο πλαίσιο της συμφωνίας για τις δημόσιες συμβάσεις του 1996.Βρυξέλλες, 24 Φεβρουαρίου 1997.Για το ΣυμβούλιοΟ ΠρόεδροςH. VAN MIERLO(1) ΕΕ αριθ. C 162 της 6. 6. 1996, σ. 10.(2) ΕΕ αριθ. C 33 της 3. 2. 1997, σ. 117.(3) ΕΕ αριθ. L 199 της 9. 8. 1993, σ. 84.


title: 2005/836/ΚΕΠΠΑ: Απόφαση EUPOL COPPS/1/2005 της Επιτροπής Πολιτικής και Ασφάλειας, της  16ης Νοεμβρίου 2005 , σχετικά με τον διορισμό του αρχηγού αποστολής/αστυνομικού επιτρόπου της αστυνομικής αποστολής της Ευρωπαϊκής Ένωσης για τα Παλαιστινιακά Εδάφη (EUPOL COPPS)

text:
               29.11.2005

               EL

               Επίσημη Εφημερίδα της Ευρωπαϊκής Ένωσης

               L 312/57

      ΑΠΌΦΑΣΗ EUPOL COPPS/1/2005 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 16ης Νοεμβρίου 2005
   σχετικά με τον διορισμό του αρχηγού αποστολής/αστυνομικού επιτρόπου της αστυνομικής αποστολής της Ευρωπαϊκής Ένωσης για τα Παλαιστινιακά Εδάφη (EUPOL COPPS)
   (2005/836/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25 τρίτο εδάφιο,
   την κοινή δράση 2005/797/ΚΕΠΠΑ, της 14ης Νοεμβρίου 2005, σχετικά με την αστυνομική αποστολή της Ευρωπαϊκής Ένωσης για τα Παλαιστινιακά Εδάφη (1), και ιδίως το άρθρο 11 παράγραφος 2,
   Εκτιμώντας τα ακόλουθα:

               (1)

               Το άρθρο 11 παράγραφος 2 της κοινής δράσης 2005/797/ΚΕΠΠΑ ορίζει ότι το Συμβούλιο επιτρέπει στην Επιτροπή Πολιτικής και Ασφάλειας να λαμβάνει τις σχετικές αποφάσεις σύμφωνα με το άρθρο 25 της συνθήκης, συμπεριλαμβανομένης της απόφασης για τον διορισμό του αρχηγού αποστολής/αστυνομικού επιτρόπου κατόπιν προτάσεως του Γενικού Γραμματέα/Υπάτου Εκπροσώπου.

               (2)

               Ο Γενικός Γραμματέας/Ύπατος Εκπρόσωπος πρότεινε τον διορισμό του κ. Jonathan McIvor,

         ΑΠΟΦΑΣΙΖΕΙ:
   Άρθρο 1
   O κ. Jonathan McIvor διορίζεται αρχηγός αποστολής της αστυνομικής αποστολής της Ευρωπαϊκής Ένωσης για τα Παλαιστινιακά Εδάφη (EUPOL COPPS), από την ημέρα που θα λειτουργήσει η αποστολή. Μέχρι εκείνη την ημερομηνία, ενεργεί ως αρχηγός της ομάδας σχεδιασμού.
   Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.
   Εφαρμόζεται έως τις 31 Δεκεμβρίου 2006.

      Βρυξέλλες, 16 Νοεμβρίου 2005.

            Για την Επιτροπή Πολιτικής και Ασφάλειας

            Ο Πρόεδρος

         J. KING

      (1)  ΕΕ L 300 της 17.11.2005, σ. 65.


title: Απόφαση 2006/725/ΚΕΠΠΑ του Συμβουλίου, της 17ης Οκτωβρίου 2006 , για την εφαρμογή της κοινής δράσης 2005/557/ΚΕΠΠΑ σχετικά με την πολιτικοστρατιωτική δράση στήριξης της Ευρωπαϊκής Ένωσης προς την αποστολή της Αφρικανικής Ένωσης στην περιοχή Νταρφούρ του Σουδάν

text:
               26.10.2006

               EL

               Επίσημη Εφημερίδα της Ευρωπαϊκής Ένωσης

               L 296/24

      ΑΠΌΦΑΣΗ 2006/725/ΚΕΠΠΑ ΤΟΥ ΣΥΜΒΟΥΛΊΟΥ

   της 17ης Οκτωβρίου 2006
   για την εφαρμογή της κοινής δράσης 2005/557/ΚΕΠΠΑ σχετικά με την πολιτικοστρατιωτική δράση στήριξης της Ευρωπαϊκής Ένωσης προς την αποστολή της Αφρικανικής Ένωσης στην περιοχή Νταρφούρ του Σουδάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την κοινή δράση 2005/557/ΚΕΠΠΑ του Συμβουλίου, της 18ης Ιουλίου 2005, σχετικά με την πολιτικοστρατιωτική δράση στήριξης της Ευρωπαϊκής Ένωσης προς την αποστολή της Αφρικανικής Ένωσης στην περιοχή Νταρφούρ του Σουδάν (1), και ιδίως το άρθρο 8 παράγραφος 1 δεύτερο εδάφιο, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,
   Εκτιμώντας τα ακόλουθα:

               (1)

               Το Συμβούλιο εξέδωσε, στις 11 Ιουλίου 2006, την απόφαση 2006/486/ΚΕΠΠΑ για την εφαρμογή της κοινής δράσης 2005/557/ΚΕΠΠΑ σχετικά με την πολιτικοστρατιωτική δράση στήριξης της Ευρωπαϊκής Ένωσης προς την αποστολή της Αφρικανικής Ένωσης στην περιοχή Νταρφούρ του Σουδάν (2), με την οποία παρατείνεται η χρηματοδότηση του πολιτικού σκέλους αυτής έως τις 31 Οκτωβρίου 2006.

               (2)

               Εν αναμονή της μετάβασης από την αποστολή της Αφρικανικής Ένωσης στην επιχείρηση των Ηνωμένων Εθνών (ΗΕ) σύμφωνα με το ψήφισμα 1706 (2006) του Συμβουλίου Ασφαλείας των ΗΕ, το Συμβούλιο αποφάσισε, σύμφωνα με το άρθρο 2 της απόφασης 2006/486/ΚΕΠΠΑ, και υπό το πρίσμα της απόφασης του Συμβουλίου Ειρήνης και Ασφάλειας της Αφρικανικής Ένωσης της 20ής Σεπτεμβρίου 2006, να συνεχίσει την πολιτικοστρατιωτική δράση στήριξης της Ευρωπαϊκής Ένωσης προς την αποστολή της Αφρικανικής Ένωσης στην περιοχή Νταρφούρ του Σουδάν, έως τις 31 Δεκεμβρίου 2006.

               (3)

               Όσον αφορά το πολιτικό σκέλος, το Συμβούλιο θα πρέπει να αποφασίσει αναλόγως τη χρηματοδότηση για τη συνέχιση της εν λόγω δράσης στήριξης. Η χρηματοδότηση θα πρέπει επίσης να καλύψει, αναλόγως των αναγκών, τις δαπάνες από το ενδεχόμενο πρόσθετης μεταβατικής περιόδου πριν από τη διαδοχή από τα Ηνωμένα Έθνη.

               (4)

               Η δράση στήριξης θα διεξαχθεί υπό πλέγμα συνθηκών οι οποίες ενδέχεται να επιδεινωθούν και είναι δυνατόν να θίξουν τους στόχους της Κοινής Εξωτερικής Πολιτικής και Πολιτικής Ασφαλείας (ΚΕΠΠΑ), όπως ορίζονται στο άρθρο 11 της συνθήκης,

         ΑΠΟΦΑΣΙΖΕΙ:
   Άρθρο 1
   1.   Το ποσό δημοσιονομικής αναφοράς το οποίο προορίζεται να καλύψει τις δαπάνες που αφορούν την υλοποίηση του τμήματος ΙΙ της κοινής δράσης 2005/557/ΚΕΠΠΑ από 1ης Νοεμβρίου 2006, ανέρχεται σε 1 785 000 ευρώ.
   2.   Η διαχείριση των δαπανών που χρηματοδοτούνται από το ποσό που ορίζεται στην παράγραφο 1, γίνεται σύμφωνα με τους κανόνες και τις διαδικασίες που εφαρμόζει η Ευρωπαϊκή Κοινότητα στον προϋπολογισμό, με την εξαίρεση ότι τυχόν προχρηματοδότηση δεν παραμένει εις χείρας της Κοινότητας. Επιτρέπεται στους υπηκόους τρίτων χωρών να συμμετέχουν σε προκηρύξεις διαγωνισμών.
   3.   Οι δαπάνες είναι επιλέξιμες από 1ης Νοεμβρίου 2006.
   Άρθρο 2
   Το αργότερο έως τις 31 Δεκεμβρίου 2006, θα πραγματοποιηθεί αξιολόγηση των μεταβατικών μέτρων που απαιτείται να ληφθούν μετά το τέλος της δράσης στήριξης της ΕΕ.
   Άρθρο 3
   Η παρούσα απόφαση παράγει αποτελέσματα από την ημερομηνία έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 17 Οκτωβρίου 2006.

            Για το Συμβούλιο

            Ο Πρόεδρος

         E. TUOMIOJA

      (1)  ΕΕ L 188 της 20.7.2005, σ. 46.

      (2)  ΕΕ L 192 της 13.7.2006, σ. 30.


title: Απόφαση (ΕΕ) 2016/187 της Ευρωπαϊκής Κεντρικής Τράπεζας, της 11ης Δεκεμβρίου 2015, που τροποποιεί την απόφαση ΕΚΤ/2013/1 για τη θέσπιση του πλαισίου της υποδομής δημόσιου κλειδιού για το Ευρωπαϊκό Σύστημα Κεντρικών Τραπεζών (ΕΚΤ/2015/46)

text:
               12.2.2016

               EL

               Επίσημη Εφημερίδα της Ευρωπαϊκής Ένωσης

               L 37/100

         ΑΠΌΦΑΣΗ (ΕΕ) 2016/187 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 11ης Δεκεμβρίου 2015
   που τροποποιεί την απόφαση ΕΚΤ/2013/1 για τη θέσπιση του πλαισίου της υποδομής δημόσιου κλειδιού για το Ευρωπαϊκό Σύστημα Κεντρικών Τραπεζών (ΕΚΤ/2015/46)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 127,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 12.1, σε συνδυασμό με τα άρθρα 3.1, 5, 12.3, 16 έως 24 και 34,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου (1) κατήργησε την οδηγία 1999/93/ΕΚ του Ευρωπαϊκού Κοινοβουλίου και του Συμβουλίου (2) από 1ης Ιουλίου 2016. Ως εκ τούτου, η απόφαση ΕΚΤ/2013/1 (3) ενδείκνυται να αναφέρεται στον κανονισμό (ΕΕ) αριθ. 910/2014.

               (2)

               Οι πληροφορίες του παραρτήματος της απόφασης ΕΚΤ/2013/1 που αφορούν την αρχή πιστοποίησης ESCB-PKI, την ταυτότητα και τα τεχνικά υποσυστήματά της, χρήζουν ενημέρωσης.

               (3)

               Ως εκ τούτου, η απόφαση ΕΚΤ/2013/1 θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποιήσεις
   Η απόφαση ΕΚΤ/2013/1 τροποποιείται ως εξής:

               1)

               στο άρθρο 1, το σημείο 10 αντικαθίσταται από το ακόλουθο κείμενο:
               «10.   “αρχή πιστοποίησης ESCB-PKI”: η οντότητα, την οποία εμπιστεύονται οι χρήστες για την έκδοση, διαχείριση, ανάκληση και ανανέωση των πιστοποιητικών της ESCB-PKI σύμφωνα με το πλαίσιο αποδοχής πιστοποιητικών του ΕΣΚΤ/ΕΕΜ·»·

               2)

               στο άρθρο 4, η παράγραφος 4 αντικαθίσταται από το ακόλουθο κείμενο:
               «4.   Η δήλωση διαδικασιών πιστοποίησης της ESCB-PKI αποτελεί μια δέσμη κανόνων οι οποίοι διέπουν τον κύκλο ζωής των ψηφιακών πιστοποιητικών, από την αρχική αίτηση έκδοσής τους έως τη λήξη ή την ανάκλησή τους, καθώς και τις σχέσεις μεταξύ του αιτούντος την έκδοση πιστοποιητικού ή του κατόχου πιστοποιητικού, της αρχής πιστοποίησης ESCB-PKI και των οντοτήτων που βασίζονται σε πιστοποιητικό. Καλύπτει πιστοποιητικά εντός και εκτός του πεδίου εφαρμογής της οδηγίας 1999/93/ΕΚ και του κανονισμού (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου (4). Καθορίζει επίσης τα καθήκοντα και τις αρμοδιότητες όλων των συμβαλλομένων μερών και θεσπίζει τις διαδικασίες που αφορούν την έκδοση και διαχείριση των πιστοποιητικών. Αποτελεί παράρτημα της συμφωνίας επιπέδου 2 — επιπέδου 3.

                  (4)  Κανονισμός (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ (ΕΕ L 257 της 28.8.2014, σ. 73).»·"

               3)

               στο άρθρο 10, το πρώτο εδάφιο της παραγράφου 1 και το στοιχείο α) αυτής αντικαθίσταται από το ακόλουθο κείμενο:
               «1.   Εκτός εάν αποδείξουν ότι δεν ενήργησαν αμελώς, οι κεντρικές τράπεζες του Ευρωσυστήματος ευθύνονται βάσει των καθηκόντων και αρμοδιοτήτων τους στην ESCB-PKI για κάθε ζημία που προκλήθηκε σε χρήστη ο οποίος ευλόγως βασίζεται σε αναγνωρισμένο πιστοποιητικό, σύμφωνα με τους ορισμούς της οδηγίας 1999/93/ΕΚ και του κανονισμού (ΕΕ) αριθ. 910/2014, όσον αφορά:

                           α)

                           την ακρίβεια όλων των πληροφοριών που περιέχονται σε αναγνωρισμένο πιστοποιητικό κατά το χρόνο έκδοσής του και το ερώτημα εάν το πιστοποιητικό περιέχει όλες τις λεπτομέρειες που απαιτούνται για ένα αναγνωρισμένο πιστοποιητικό, σύμφωνα με τους ορισμούς της οδηγίας 1999/93/ΕΚ και του κανονισμού (ΕΕ) αριθ. 910/2014·»·

               4)

               το παράρτημα αντικαθίσταται από το παράρτημα της παρούσας απόφασης.

         Άρθρο 2
   Έναρξη ισχύος
   Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Φρανκφούρτη, 11 Δεκεμβρίου 2015.

            Ο Πρόεδρος της ΕΚΤ

         Mario DRAGHI

      (1)  Κανονισμός (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ (ΕΕ L 257 της 28.8.2014, σ. 73).

      (2)  Οδηγία 1999/93/ΕΚ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1999, σχετικά με το κοινοτικό πλαίσιο για ηλεκτρονικές υπογραφές (ΕΕ L 13 της 19.1.2000, σ. 12).

      (3)  Απόφαση ΕΚΤ/2013/1 της Ευρωπαϊκής Κεντρικής Τράπεζας, της 11ης Ιανουαρίου 2013, για τη θέσπιση του πλαισίου της υποδομής δημόσιου κλειδιού για το Ευρωπαϊκό Σύστημα Κεντρικών Τραπεζών (ΕΕ L 74 της 16.3.2013, σ. 30).

      ΠΑΡΑΡΤΗΜΑ

            «ΠΑΡΑΡΤΗΜΑ

               Πληροφορίες που αφορούν την αρχή πιστοποίησης ESCB-PKI, την ταυτότητα και τα τεχνικά υποσυστήματά της

            Η αρχή πιστοποίησης ESCB-PKI αναγνωρίζεται στα πιστοποιητικά της ως εκδότης αυτών. Το ιδιωτικό κλειδί της χρησιμοποιείται για την υπογραφή των πιστοποιητικών. Η αρχή πιστοποίησης ESCB-PKI είναι επιφορτισμένη με:

                        i)

                        την έκδοση πιστοποιητικών ιδιωτικού και δημόσιου κλειδιού·

                        ii)

                        την έκδοση καταλόγων ανακληθέντων πιστοποιητικών·

                        iii)

                        τη δημιουργία ζευγών κλειδιών που σχετίζονται με συγκεκριμένα πιστοποιητικά, π.χ. εκείνων που απαιτούν την ανάκτηση κλειδιού·

                        iv)

                        την ανάληψη της συνολικής ευθύνης για την ESCB-PKI και τη διασφάλιση της τήρησης όλων των αναγκαίων απαιτήσεων για τη λειτουργία της.

                  Η αρχή πιστοποίησης ESCB-PKI περιλαμβάνει όλα τα άτομα, τις πολιτικές, τις διαδικασίες και τα συστήματα ψηφιακών πιστοποιητικών τα οποία είναι επιφορτισμένα με την έκδοση ψηφιακών πιστοποιητικών και τη χορήγησή τους στους κατόχους πιστοποιητικών.
            Η αρχή πιστοποίησης ESCB-PKI περιλαμβάνει δύο τεχνικά υποσυστήματα:

                        —

                           Την κεντρική αρχή πιστοποίησης ESCB-PKI: Η εν λόγω αρχή πιστοποίησης, σε πρώτο επίπεδο, εκδίδει πιστοποιητικά μόνο για δική της χρήση και για τις αρχές πιστοποίησης που υπάγονται σε αυτή. Λειτουργεί μόνον όταν εκτελεί τις αυστηρά καθορισμένες αρμοδιότητές της. Τα πιο σημαντικά στοιχεία της είναι τα εξής:

                                    α)

                                    Πιστοποιητικό SHA-1 (1):

                                                   Διακεκριμένο όνομα (Distinguished name)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Αύξων αριθμός (Serial number)

                                                596F AC4C 218C 21BC 4E00 6B42 A164 46DD

                                                   Διακεκριμένο όνομα εκδότη (Distinguished name of Issuer)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Περίοδος ισχύος (Validity period)

                                                Από 21-06-2011 11:58:26 έως 21-06-2041 11:58:26

                                                   Περίληψη μηνύματος (Message Digest) (SHA-1)

                                                CEFE 6C32 E850 994A 09EA 1A77 0C60 3D90 ADC9 9192

                                                   Περίληψη μηνύματος (Message Digest) (SHA-256)

                                                C919 CF49 C024 7E50 2E0C C3C9 81E0 FB88 A013 AA2B 15C9 5142 F491 BDE7 E403 E3FB

                                                   Κρυπτογραφικοί αλγόριθμοι

                                                SHA-1/RSA 4096

                                    β)

                                    Πιστοποιητικό SHA-256:

                                                   Διακεκριμένο όνομα (Distinguished name)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Αύξων αριθμός (Serial number)

                                                4431 9C5F 91E8 162F 4E00 73F6 6AB8 71D8

                                                   Διακεκριμένο όνομα εκδότη (Distinguished name of Issuer)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Περίοδος ισχύος (Validity period)

                                                Από 21-06-2011 12:35:34 μμ έως 21-06-2041 12:35:34 μμ

                                                   Περίληψη μηνύματος (Message Digest) (SHA-1)

                                                3663 2FBA FB19 BDBC A202 3994 1926 ED48 4D72 DD4B

                                                   Περίληψη μηνύματος (Message Digest) (SHA-256)

                                                7963 2A97 1D12 A889 9724 BB35 C37B 51D2 3E21 4DF9 20C3 2450 093E 0EA7 49FB AAEB

                                                   Κρυπτογραφικοί αλγόριθμοι

                                                SHA-256/RSA 4096

                        —

                           Την online αρχή πιστοποίησης ESCB-PKI: Η εν λόγω αρχή πιστοποίησης, σε δεύτερο επίπεδο, υπάγεται στην κεντρική αρχή πιστοποίησης ESCB-PKI. Είναι υπεύθυνη για την έκδοση πιστοποιητικών της ESCB-PKI για χρήστες. Τα πιο σημαντικά στοιχεία της είναι τα εξής:

                                    α)

                                    Πιστοποιητικό SHA-1 (2):

                                                   Διακεκριμένο όνομα (Distinguished name)

                                                CN= ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Αύξων αριθμός (Serial number)

                                                2C13 E18F FDB5 91CE 4E29 550B B5A3 F59C

                                                   Διακεκριμένο όνομα εκδότη (Distinguished name of Issuer)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Περίοδος ισχύος (Validity period)

                                                Από 22-07-2011 12:46:35 μμ έως 22-07-2026 12:46:35 μμ

                                                   Περίληψη μηνύματος (Message Digest) (SHA-1)

                                                D316 026C D2CF 1A8C 4AA3 8C29 EE3D 591E 4286 AD08

                                                   Περίληψη μηνύματος (Message Digest) (SHA-256)

                                                4B18 7644 BF79 4F83 D000 999D 7927 433F 75F3 CFB1 643A 6D0F 8A25 9435 BE86 1B7A

                                                   Κρυπτογραφικοί αλγόριθμοι

                                                SHA-1/RSA 4096

                                    β)

                                    Πιστοποιητικό SHA-256:

                                                   Διακεκριμένο όνομα (Distinguished name)

                                                CN= ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Αύξων αριθμός (Serial number)

                                                660C 9B12 9A0A 6C21 5509 38DD 54A0 ED2D

                                                   Διακεκριμένο όνομα εκδότη (Distinguished name of Issuer)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Περίοδος ισχύος (Validity period)

                                                Από 22-07-2011 12:46:35 μμ έως 22-07-2026 12:46:35 μμ

                                                   Περίληψη μηνύματος (Message Digest) (SHA-1)

                                                E976 D216 4A5F 62DA C058 6BE0 EC10 EF24 36B8 12AC

                                                   Περίληψη μηνύματος (Message Digest) (SHA-256)

                                                1335 26DC 99E9 CC36 62F8 F5FA 2006 3005 BA90 E663 2BF3 4F18 A84B A39B 5FAA 5700

                                                   Κρυπτογραφικοί αλγόριθμοι

                                                SHA-256/RSA 4096»

         (1)  Το πιστοποιητικό αυτό θα χρησιμοποιείται μόνο σε συστήματα που δεν υποστηρίζουν υψηλότερους αλγόριθμους.

         (2)  Το πιστοποιητικό αυτό θα χρησιμοποιείται μόνο σε συστήματα που δεν υποστηρίζουν υψηλότερους αλγόριθμους.


title: 2014/96/ΕΕ: Απόφαση του Συμβουλίου, της 18ης Φεβρουαρίου 2014 , για παράταση της ισχύος της απόφασης 2012/96/ΕΕ

text:
               19.2.2014

               EL

               Επίσημη Εφημερίδα της Ευρωπαϊκής Ένωσης

               L 48/10

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 18ης Φεβρουαρίου 2014
   για παράταση της ισχύος της απόφασης 2012/96/ΕΕ
   (2014/96/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπογράφηκε στην Κοτονού στις 23 Ιουνίου 2000 (1) (εφεξής «συμφωνία εταιρικής σχέσης ΑΚΕ-ΕΕ»), όπως αναθεωρήθηκε για τελευταία φορά στην Ουαγκαντούγκου της Μπουρκίνα Φάσο στις 22 Ιουνίου 2010 (2), και ιδίως το άρθρο 96,
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών, που συναντήθηκαν στο πλαίσιο του Συμβουλίου, σχετικά με τα μέτρα που πρέπει να ληφθούν και τις διαδικασίες που πρέπει να τηρηθούν για την εφαρμογή της συμφωνίας εταιρικής σχέσης ΑΚΕ-ΕΕ (3), και ιδίως το άρθρο 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Με την απόφαση 2002/148/ΕΚ (4) του Συμβουλίου περατώθηκαν οι διαβουλεύσεις με τη Δημοκρατία της Ζιμπάμπουε δυνάμει του άρθρου 96 παράγραφος 2 στοιχείο γ) της συμφωνίας εταιρικής σχέσης ΑΚΕ-ΕΕ και ελήφθησαν κατάλληλα μέτρα. Έκτοτε, τα εν λόγω κατάλληλα μέτρα έχουν τροποποιηθεί και η περίοδος εφαρμογής τους εξετάζεται περιοδικώς.

               (2)

               Προκειμένου να αποδειχθεί η συνεχιζόμενη δέσμευση της Ένωσης στην πολιτική διαδικασία στο πλαίσιο της συνολικής πολιτικής συμφωνίας, το Συμβούλιο αποφάσισε στις 7 Αυγούστου 2012, με την απόφαση 2012/470/ΕΕ (5), να παραταθεί η ισχύς της απόφασης 2012/96/ΕΕ (6) και να ανασταλεί η εφαρμογή των κατάλληλων μέτρων για τον περιορισμό της συνεργασίας με τη Ζιμπάμπουε βάσει του άρθρου 96 της συμφωνίας εταιρικής σχέσης ΑΚΕ-ΕΕ για περίοδο 12 μηνών. Στις 9 Αυγούστου 2013, με την απόφαση 2013/428/ΕΕ (7), το Συμβούλιο αποφάσισε να παρατείνει περαιτέρω την ισχύ της απόφασης 2012/96/ΕΕ έως τις 20 Φεβρουαρίου 2014, διατηρώντας παράλληλα την αναστολή των κατάλληλων μέτρων.

               (3)

               Με βάση τη συμφωνία του Συμβουλίου να συνεχιστεί η παροχή κινήτρων για την πλήρη εφαρμογή των βασικών διατάξεων του συντάγματος της Ζιμπάμπουε του 2013 και των υπόλοιπων συστάσεων που διατύπωσαν διεθνείς και εθνικοί παρατηρητές για την εκλογική μεταρρύθμιση μετά τις εκλογές του Ιουλίου 2013, η ισχύς της απόφασης 2012/96/ΕΕ θα πρέπει να παραταθεί περαιτέρω, με διατήρηση, ωστόσο, της αναστολής των κατάλληλων μέτρων.

               (4)

               Η Ένωση μπορεί να επανεξετάσει την παρούσα απόφαση ανά πάσα στιγμή,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η ισχύς της απόφασης 2012/96/ΕΕ και των κατάλληλων μέτρων που προβλέπει παρατείνεται. Η απόφαση 2012/96/ΕΕ λήγει την 1η Νοεμβρίου 2014.
   Η εφαρμογή των κατάλληλων μέτρων σύμφωνα με την απόφαση 2012/96/ΕΕ παραμένει υπό αναστολή. Τα μέτρα αυτά βρίσκονται υπό συνεχή εξέταση και εφαρμόζονται εκ νέου εάν η κατάσταση στη Ζιμπάμπουε επιδεινωθεί σοβαρά.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 18 Φεβρουαρίου 2014.

            Για το Συμβούλιο

            Ο Πρόεδρος

         Γ. ΣΤΟΥΡΝΑΡΑΣ

      (1)  ΕΕ L 317 της 15.12.2000, σ. 3.

      (2)  ΕΕ L 287 της 4.11.2010, σ. 3.

      (3)  ΕΕ L 317 της 15.12.2000, σ. 376.

      (4)  Απόφαση 2002/148/ΕΚ του Συμβουλίου, της 18ης Φεβρουαρίου 2002, για την περάτωση της διαδικασίας διαβουλεύσεων με τη Ζιμπάμπουε βάσει του άρθρου 96 της συμφωνίας εταιρικής σχέσης ΑΚΕ-ΕΚ (ΕΕ L 50 της 21.2.2002, σ. 64).

      (5)  Απόφαση 2012/470/ΕΕ του Συμβουλίου, της 7ης Αυγούστου 2012, για την παράταση της ισχύος της απόφασης 2012/96/ΕΕ και την αναστολή της εφαρμογής των κατάλληλων μέτρων που προσδιορίζονται στην απόφαση 2002/148/ΕΚ (ΕΕ L 213 της 10.8.2012, σ. 13).

      (6)  Απόφαση 2012/96/ΕΕ του Συμβουλίου, της 17ης Φεβρουαρίου 2012, για την προσαρμογή και την παράταση της περιόδου εφαρμογής των κατάλληλων μέτρων που καθορίστηκαν για πρώτη φορά στην απόφαση 2002/148/ΕΚ για την περάτωση των διαβουλεύσεων με τη Ζιμπάμπουε σύμφωνα με το άρθρο 96 της συμφωνίας εταιρικής σχέσης ΑΚΕ-ΕΚ (ΕΕ L 47 της 18.2.2012, σ. 47).

      (7)  Απόφαση 2013/428/ΕΕ του Συμβουλίου, της 9ης Αυγούστου 2013, για παράταση της ισχύος της απόφασης 2012/96/ΕΕ (ΕΕ L 217 της 13.8.2013, σ. 36).